qundao/data-zh-poetry huggingface dataset:
老志
作者：苏葵
朝代：明

老志未消磨，常时苦切磋。心闲赢事省，学浅怪书多。未履明诚境，能祛富贵魔。朝闻甘夕死，鞭辟更无他。
腊月二日待罪私居作二律以自遣
作者：苏葵
朝代：明

索酒无诗直酒钱，醉乡迷路奈愁缠。寒深院落堪怀玉，日短江湖爱学仙。枥下练光怜騄駬，斗间紫气惜龙泉。东风不管苍髯改，开到梅花又一年。梅花月照远臣怀，夜上层楼望泰阶。堪笑坡翁诗案刻，未应雷焕剑光埋。遭逢圣世嗟无补，较看吾生信有涯。坐阅台前双柏树，岁寒风雪漫挤排。
腊月二日待罪私居作二律以自遣·其一
作者：苏葵
朝代：明

索酒无诗直酒钱，醉乡迷路奈愁缠。寒深院落堪怀玉，日短江湖爱学仙。枥下练光怜騄駬，斗间紫气惜龙泉。东风不管苍髯改，开到梅花又一年。
腊月二日待罪私居作二律以自遣·其二
作者：苏葵
朝代：明

梅花月照远臣怀，夜上层楼望泰阶。堪笑坡翁诗案刻，未应雷焕剑光埋。遭逢圣世嗟无补，较看吾生信有涯。坐阅台前双柏树，岁寒风雪漫挤排。
自遣
作者：苏葵
朝代：明

十年学剑无曹蔗，梦里风雷虚叱咤。勋业黄金鍊不成，衣冠尘土从容涴。一饭焉能忽履冰，老缚乌兔功不暇。绝尘瞠后羲和催，补天无功女娲诧。樗驽揣分更何求，山野钟怀非索价。几时自置丘壑中，此日惭渠鱼鸟下。从教騕袅霜蹄轻，崦嵫失光终税驾。舍旁先有苏君田，归倚犁锄观䆉稏。
舟中即事
作者：苏葵
朝代：明

旂常无寸业，白首愧江湖。不当奇男子，能甘贱丈夫。道穷人觉惫，时在我忘痡。霜月篷窗冷，篝灯看禹谟。
舟中漫兴
作者：苏葵
朝代：明

山趁兰桡管送迎，前山胜似后山青。可怜松柏在岩谷，却有藓苔生石屏。背客岭云从北去，可人江月未东升。羁客落寞凭谁会，聊对岩花泻瓦瓶。
舟中漫兴
作者：苏葵
朝代：明

溪狭直如带，林深半欲遮。傍花惟客棹，隔竹见人家。宦况随春水，诗情逐晚霞。所须无过分，数亩白鸥沙。
舟次城中遇雨呈邹石城二首
作者：苏葵
朝代：明

懒随城市走波波，活火烹茶战睡魔。莫道老渔浑不解，绕船惟放濯缨歌。潮平人卧小舟孤，三日船头俗客无。最好向公谈世事，马蹄风雨滑长途。
舟次城中遇雨呈邹石城二首·其一
作者：苏葵
朝代：明

懒随城市走波波，活火烹茶战睡魔。莫道老渔浑不解，绕船惟放濯缨歌。
舟次城中遇雨呈邹石城二首·其二
作者：苏葵
朝代：明

潮平人卧小舟孤，三日船头俗客无。最好向公谈世事，马蹄风雨滑长途。
舟泊天津望京师有作
作者：苏葵
朝代：明

东观编摩迹已灰，柁楼时倚望蓬莱。平津此日少新阁，郭隗千年空旧台。悟主片言谁有分，论文八斗我非才。凭君莫问升沈事，且得朝天一度来。
舟泊天津览镜感白发有作
作者：苏葵
朝代：明

扁舟泊天津，过棹时欸乃。白月满南川，彩云隔东海。行人倚长剑，壮怀恒磊磊。思古爱班杨，瞻天忆元凯。十年行路难，更不问真宰。所惜闻道迟，双鬓日夜改。谁持刀圭方，吾厌异术浼。汉武与秦王，一误不可悔。览镜复何为，置之采兰茝。纫佩上秋衣，香风镇长在。
舟泊直沽夜坐偶成
作者：苏葵
朝代：明

醉攀星斗放诗怀，吟看潮生又落涯。先哲结斋如画舫，病夫移舫作书斋。银蟾出海秋光冷，白鹤横江夜色佳。更忆篷莱东去近，眼昏频自望中揩。
舟舣海珠候吴明府同年
作者：苏葵
朝代：明

春水溶溶鉴海平，风潮相送一朝程。如何令尹来消息，三日同年听橹声。
舟行值雨停泊沙岸偶成
作者：苏葵
朝代：明

江雨霏霏江水生，东行彩鹢雨中停。典衣取酒无人受，拥被寻诗欠客评。山色凄迷遥入画，渔歌欸乃近堪听。无端野趣因渠减，津吏纷纷报远迎。
舟行大江阻风
作者：苏葵
朝代：明

挽舟迎流舟进迟，飞帘怒激当空吹。长江喷雪浪花恶，夹岸蔽日尘沙飞。仆夫推移力将惫，书生涉险心颇疑。娄公之量吾岂敢，默坐存敬三移时。自怜往往在逆境，竭尽人事勤撑持。也知万事有定命，穷坚老壮成男儿。少年颇学济川术，未信舟楫全无施。叱呼三老听指使，捩柁鼓枻多神奇。冲风破浪若履坦，鱼龙百怪吾何知。傍观震骇来船笑，薄暮舟入安流驰。扶颠持危在有道，江水平流人尽宜。如今湖海风未息，凭谁遍谕操舟师。
舟行有感
作者：苏葵
朝代：明
体裁：古风

水流本无意，顺逆人自遭。我凭百丈牵，君但弄双桡。百丈行迟迟，双桡去滔滔。莫笑逆流难，已置双足牢。莫誇顺流易，颓波有惊涛。难易不可测，仰看青天高。风回入蒲帆，舡头近蘅皋。
舟行有感
作者：苏葵
朝代：明

水流本无意，顺逆人自遭。我凭百丈牵，君但弄双桡。百丈行迟迟，双桡去滔滔。莫笑逆流难，已置双足牢。莫誇顺流易，颓波有惊涛。难易不可测，仰看青天高。风回入蒲帆，船头近蘅皋。
舟过衡州望衡山有作
作者：苏葵
朝代：明

秋日晶光秋宇空，一拳遥见祝融峰。重华过后无巡狩，旧日明堂早自封。
芙蓉孤鹜
作者：苏葵
朝代：明

翅短林塘梦却安，红蕖倒影碧波寒。王孙已识能言意，料得重来不敢弹。
苦热
作者：苏葵
朝代：明

斗室炎蒸分外强，病躯何处借华堂。金茎杯露分难到，赤脚层冰想欲狂。一叶井梧秋尚远，万家巢燕日偏长。笑同褦襶真徒尔，愧尽渊明卧北窗。
苦热
作者：苏葵
朝代：明

蒲扇无功院宇卑，月行犹未次南箕。九成宫在君恩远，三伏天高日影迟。当午水晶供一枕，辟炎冰茧胜纤絺。困来漫忆千年事，犹有三军六月驰。
莲塘行
作者：苏葵
朝代：明

莲塘五月莲花红，仙姝跃出冯夷宫。采莲两两谁家女，楚髻湘裙隔花语。有花有藕在莲塘，藕梢雪沁莲花香。美人欲折藕，水深未下纤纤手。美人欲采花，莲茎有刺尖如牙。徘徊不觉日已晚，可恨娇娆空过眼。
葡萄酒
作者：苏葵
朝代：明

袅袅龙须百尺苍，露花清沁水晶香。等闲不博凉州牧，留荐瑶池第一觞。
蟠桃庆寿图为鲁锦衣赋
作者：苏葵
朝代：明

韬略非母教，忠勇实母成。九重赏勋劳，封号宜人荣。解韬奉甘旨，爱日难为诚。孟秋届佳晨，捧图祝长生。不祝如松柏，不祝如冈陵。愿如西王母，瑶池时降升。摩挲蟠桃树，花实三千龄。我慕金吾贤，亹亹崇令名。会当称寿觞，无为扬颂声。
行路难
作者：苏葵
朝代：明

行路难，行路难，青山高高路盘盘。石牙如锥插道左，旁有棘剌兼黄菅。雨深泥滑马蹄寒，虽尽日力嗟媻跚。莫教跬步少不稳，齑粉立见须臾间。行路难，行路难，上无援引无飞翰。畏途涉历志颇励，指不敢咋心敢酸。平生履坦笑无分，隘道负重恒跻攀。止吾止也以义制，进吾往也人何干。行路难，行路难，鹧鸪啼处云漫漫。日已过午将投山，纤离欲困仆欲瘝。驭风之速已无术，穷途之哭吾羞颜。谁贻此阻天投艰，遁之九五占不刊。行路之难吾敢叹，行路之难吾敢叹。
行途漫兴
作者：苏葵
朝代：明

分付前驱静鼓笳，莫惊山鹿吃山花。泉声急傍溪桥响，树影低笼石磴斜。观物眼高容易尽，行途吟苦顿忘赊。今宵可借禅家榻，与得高僧论法华。
袁州道中偶书
作者：苏葵
朝代：明

山雨不来江水澄，中流一苇晓风清。恐惊沙上眠鸥起，不要津头候吏迎。太史旧书堪送老，司徒遗铎未收声。春宵半作仙家梦，行遇佳山急问名。
西华寺发舟
作者：苏葵
朝代：明

之官两度此移船，风满前山月满川。自信此心如铁石，不妨临井酌贪泉。
西湖十咏 其一 苏堤春晓
作者：苏葵
朝代：明

岸闪波光旧，花争柳色新。闲携苍玉杖，犹忆华阳巾。
西湖十咏 其七 平湖秋月
作者：苏葵
朝代：明

秋月如金鉴，秋水似玻璃。月明水清浅，缓缓画船移。
西湖十咏 其三 柳浪闻莺
作者：苏葵
朝代：明

翠浪浮千树，金衣恰数声。上林人载酒，何似此中听。
西湖十咏 其九 曲院荷香
作者：苏葵
朝代：明

载酒纳微凉，独爱荷香处。不是周濂溪，也得濂溪趣。
西湖十咏 其二 雷峰夕照
作者：苏葵
朝代：明

释子望山归，樵夫下山去。遥望紫翠间，斜阳映枫树。
西湖十咏 其五 两岸插云
作者：苏葵
朝代：明

屼然双剑耸，秀色入湖赊。不用高如许，浮云漫欲遮。
西湖十咏 其八 南屏晚钟
作者：苏葵
朝代：明

返照入招提，钟声出翠微。相应鹤听惯，闻响不惊飞。
西湖十咏 其六 三潭印月
作者：苏葵
朝代：明

月色天心定，波光鼎足分。一湖如白昼，谁信是黄昏。
西湖十咏 其十 孤山梅雪
作者：苏葵
朝代：明

山中雪纷飞，山下斜横枝。年年花雪在，只欠老逋诗。
西湖十咏 其四 花港观鱼
作者：苏葵
朝代：明

蘋藻香生处，花枝影动时。庄生浑未省，伋也是吾师。
西湖十咏·苏堤春晓
作者：苏葵
朝代：明

岸闪波光旧，花争柳色新。闲携苍玉杖，犹忆华阳巾。释子望山归，樵夫下山去。遥望紫翠间，斜阳映枫树。翠浪浮千树，金衣恰数声。上林人载酒，何似此中听。蘋藻香生处，花枝影动时。庄生浑未省，伋也是吾师。屼然双剑耸，秀色入湖赊。不用高如许，浮云漫欲遮。月色天心定，波光鼎足分。一湖如白昼，谁信是黄昏。秋月如金鉴，秋水似玻璃。月明水清浅，缓缓画船移。返照入招提，钟声出翠微。相应鹤听惯，闻响不惊飞。载酒纳微凉，独爱荷香处。不是周濂溪，也得濂溪趣。山中雪纷飞，山下斜横枝。年年花雪在，只欠老逋诗。
观山
作者：苏葵
朝代：明

看画何如细看山，山之佳处画应难。数拳苍石怪中怪，一片白云闲又闲。朵朵野花红插髻，茎茎芳草绿侵颜。隔林见个扶筇者，疑是神仙采药还。
观桃花
作者：苏葵
朝代：明

嫩绿初归叶，淡红新染花。寻诗偏感物，在客倍思家。酌酒爱春色，嚼英分晚霞。刘郎心独壮，谁恨鬓先华。
观行台粉壁獬豸
作者：苏葵
朝代：明

间气产奇兽，不与百兽同。视人不视面，洞然见心胸。角端盈尺不乱触，英风凛凛奸回肃。古来朝著重台臣，绘绣昂昂耸冠服。台臣从古真有谁，莽恭府笑能先知。知之不明安敢触，触之不力徒尔为。倚行台，观粉壁，几人对此无惭惕。呜呼使兽如有知，十中八九不敢逼，况易以之供服饰。
观道命录有感
作者：苏葵
朝代：明

淫哇声沸九韶寒，世道污隆用舍间。薄雾偶笼伊洛水，片云争掩武夷山。千秋遗训乾坤意，一代成功造化悭。不有上方三尺剑，付谁当日斩权奸。
语悲鸟
作者：苏葵
朝代：明

哑哑野中鸟，雌雄日相呼。结巢向高树，伏卵成双雏。攫鸟给其食，意望将返哺。黄口翼未成，微生不容图。巨虺入巢中，噬齧无馀肤。雌雄远树悲，声断肠已枯。野鸟尔莫悲，今乃得返之。尔曾攫燕子，母燕无忘时。尔曾攫鸡雏，母鸡苦无涯。恶稔亮必报，造物岂有私。尔当惩尔愆，庶育后来儿。
读仙经漫成
作者：苏葵
朝代：明

丹鼎刀圭炼欲成，罗浮归路一壶轻。道人识得扬州鹤，少有腰缠便不胜。
读史至苏武归国感而有作
作者：苏葵
朝代：明

毡城秋早雪漫漫，十九年中节未残。信有乳羝归国易，莫云飞雁带书难。河梁别泪谁先落，麟阁完名自不刊。可恨旧衔天命在，茂陵深闭雨声寒。
谒岳武穆墓二首
作者：苏葵
朝代：明

敷天左袒不须疑，误溺偏安失事机。天运未移宗社在，御衣曾付阁门归。书生先叩胡儿马，奸相终衔岳字旗。千百年来冤恨在，雨中松柏尚歔欷。伯仲之间见武侯，中原一鹗正横秋。诸君未痛黄龙饮，片纸翻令白日愁。万里长城真自坏，十年积力为何休。可怜壮士中兴恨，百二山河半未收。
谒岳武穆墓二首·其一
作者：苏葵
朝代：明

敷天左袒不须疑，误溺偏安失事机。天运未移宗社在，御衣曾付阁门归。书生先叩胡儿马，奸相终衔岳字旗。千百年来冤恨在，雨中松柏尚歔欷。
谒岳武穆墓二首·其二
作者：苏葵
朝代：明

伯仲之间见武侯，中原一鹗正横秋。诸君未痛黄龙饮，片纸翻令白日愁。万里长城真自坏，十年积力为何休。可怜壮士中兴恨，百二山河半未收。
谒曲江张丞相祠
作者：苏葵
朝代：明
体裁：古风

堂堂曲江公，山川气攸萃。忠节贯日星，时艰惜遭际。当廷视奸谀，明明见肝肺。天不假上方，长安乃鼎沸。銮舆远播迁，神气几乎坠。一时岂无人，十九甘泄泄。李唐十数传，贤相公独最。庙食宜千秋，芳名应万世。鲰生涉仕途，城下轻舫系。抠衣谒公祠，起敬复起畏。治绩怯夔龙，为公一挥涕。我幸遇皇明，不比公之季。寸阶可树勋，不在公之位。借得公之位，愿与公永誓。丹心照天地，前光后无愧。
谒曲江张丞相祠
作者：苏葵
朝代：明

堂堂曲江公，山川气攸萃。忠节贯日星，时艰惜遭际。当廷视奸谀，明明见肝肺。天不假上方，长安乃鼎沸。銮舆远播迁，神气几乎坠。一时岂无人，十九甘泄泄。李唐十数传，贤相公独最。庙食宜千秋，芳名应万世。鲰生涉仕途，城下轻舫繫。抠衣谒公祠，起敬复起畏。治绩怯夔龙，为公一挥涕。我幸遇皇明，不比公之季。寸阶可树勋，不在公之位。借得公之位，愿与公永誓。丹心照天地，前光后无愧。
谒白鹿书院
作者：苏葵
朝代：明

博约分明百世师，白头今日拜公祠。疏怀不为溪山放，老志宁同草树衰。喜有青衫随杖履，愧无玄论滥皋比。乘风便上匡庐顶，极目东南见武夷。
谒白鹿书院和王元善侍御韵二首
作者：苏葵
朝代：明

迤逦匡庐七十峰，天开形胜镇提封。惊看刺史栽花处，留得淳熙讲道功。濂洛远凭溪水接，华阳别有洞门通。豹车三驻斯文地，孟博澄清又下风。邹鲁丘墟几百年，仲舒起在退之先。时逢叔季成何世，运到舂陵又一天。贯道桥横泉汩汩，勘书台古草芊芊。鹭车不为看山到，欲引斯文一脉传。
谒白鹿书院和王元善侍御韵二首·其一
作者：苏葵
朝代：明

迤逦匡庐七十峰，天开形胜镇提封。惊看刺史栽花处，留得淳熙讲道功。濂洛远凭溪水接，华阳别有洞门通。豹车三驻斯文地，孟博澄清又下风。
谒白鹿书院和王元善侍御韵二首·其二
作者：苏葵
朝代：明

邹鲁丘墟几百年，仲舒起在退之先。时逢叔季成何世，运到舂陵又一天。贯道桥横泉汩汩，勘书台古草芊芊。鹭车不为看山到，欲引斯文一脉传。
谒黄陵庙二首
作者：苏葵
朝代：明

擘破青山白练飞，地平何独禹胼胝。灵通信是今犹在，名姓原来古未知。拳石尽能生恶浪，瓣香谁不叩行祠。远人欲究当时事，踏遍苔阶看断碑。一牛触山山欲摧，巴江东注何悠哉。土能制水本堪据，神降自天胡可猜。旧典尽经秦火灭，无人亲见禹功来。威灵尚杀惊湍势，从众维舟奠酒杯。
谒黄陵庙二首·其一
作者：苏葵
朝代：明

擘破青山白练飞，地平何独禹胼胝。灵通信是今犹在，名姓原来古未知。拳石尽能生恶浪，瓣香谁不叩行祠。远人欲究当时事，踏遍苔阶看断碑。
谒黄陵庙二首·其二
作者：苏葵
朝代：明

一牛触山山欲摧，巴江东注何悠哉。土能制水本堪据，神降自天胡可猜。旧典尽经秦火灭，无人亲见禹功来。威灵尚杀惊湍势，从众维舟奠酒杯。
谢友人惠纸
作者：苏葵
朝代：明

尽日临池学八分，可堪黄叶困毛君。十年未就三都赋，一将空提万字军。雁抹晴空疏堕影，虫缘荒砌古留文。如今醉有淋漓墨，不写羊欣白练裙。
谢吴明府为建牌坊
作者：苏葵
朝代：明

清时竽食自惭惶，谁建江村太史坊。百尺檐阿留宿雾，数层丹碧映朝阳。高飞燕雀应交贺，晚学儿孙或激昂。此意几番图报称，绝无琼玖探诗囊。
谢惠绢
作者：苏葵
朝代：明

补破遮寒意久恬，买新回顾客囊廉。谁知未作空门□，也得文人一字缣。
谬掌堂事四越月颇厌烦劳喜得宪长京还交代有作三首
作者：苏葵
朝代：明

懒散如何不是仙，人间亦有洞中天。谁教鸿鹄荣丝绁，自喜骅骝卸锦鞯。行看晚霞公牍了，醉听朝雨曲肱便。病夫敢比程明道，傍柳随花学少年。一百廿日妨晏眠，轇轇扰扰总徒然。纵令明决得金矢，何似优游寻简编。鼓缶莫嗟将昃日，浴沂宁泥暮春天。豫章社栎君须玩，材与不材谁永年。机械谁教漫自烦，终朝碌碌不如闲。醉来檐底疏疏雨，睡起天边淡淡山。龙子白而非白外，庄生才与不才间。乾坤尽有寻常乐，雪月风花任往还。
谬掌堂事四越月颇厌烦劳喜得宪长京还交代有作三首·其一
作者：苏葵
朝代：明

懒散如何不是仙，人间亦有洞中天。谁教鸿鹄荣丝绁，自喜骅骝卸锦鞯。行看晚霞公牍了，醉听朝雨曲肱便。病夫敢比程明道，傍柳随花学少年。
谬掌堂事四越月颇厌烦劳喜得宪长京还交代有作三首·其三
作者：苏葵
朝代：明

机械谁教漫自烦，终朝碌碌不如闲。醉来檐底疏疏雨，睡起天边淡淡山。龙子白而非白外，庄生才与不才间。乾坤尽有寻常乐，雪月风花任往还。
谬掌堂事四越月颇厌烦劳喜得宪长京还交代有作三首·其二
作者：苏葵
朝代：明

一百廿日妨晏眠，轇轇扰扰总徒然。纵令明决得金矢，何似优游寻简编。鼓缶莫嗟将昃日，浴沂宁泥暮春天。豫章社栎君须玩，材与不材谁永年。
赏内阁芍药和徐阁老先生韵四首
作者：苏葵
朝代：明

地切彤云剩晓阴，一庭红叶染深深。看花隔雨多真趣，爱物留春共此心。金鼎收功端可颂，赤城当面不须寻。书生未有如椽笔，也傍群仙附短吟。碧蕤密密閤春阴，花意舂容看渐深。遥向云霞分彩色，绝无尘土涴丹心。怜芳却不悬铃护，罢草应曾步玉寻。千百年来无雅颂，合令弦管播新吟。红入枝头香亦归，此花风韵夐然稀。百千万瓣藏春富，一两三枝醉露菲。天近惯呈金带瑞，地灵宁藉宝栏围。丛中品第曾称相，正好盘根伴北扉。花时已过咏云归，谁谓沾涵雨泽稀。开晚略从窥造化，爱深无自益芳菲。葳蕤翠影茎偏袅，珍重红香叶漫围。疑是仙家遗玦宝，化成奇品在金扉。
赏内阁芍药和徐阁老先生韵四首·其一
作者：苏葵
朝代：明

地切彤云剩晓阴，一庭红叶染深深。看花隔雨多真趣，爱物留春共此心。金鼎收功端可颂，赤城当面不须寻。书生未有如椽笔，也傍群仙附短吟。
赏内阁芍药和徐阁老先生韵四首·其三
作者：苏葵
朝代：明

红入枝头香亦归，此花风韵夐然稀。百千万瓣藏春富，一两三枝醉露菲。天近惯呈金带瑞，地灵宁藉宝栏围。丛中品第曾称相，正好盘根伴北扉。
赏内阁芍药和徐阁老先生韵四首·其二
作者：苏葵
朝代：明

碧蕤密密閤春阴，花意舂容看渐深。遥向云霞分彩色，绝无尘土涴丹心。怜芳却不悬铃护，罢草应曾步玉寻。千百年来无雅颂，合令弦管播新吟。
赏内阁芍药和徐阁老先生韵四首·其四
作者：苏葵
朝代：明

花时已过咏云归，谁谓沾涵雨泽稀。开晚略从窥造化，爱深无自益芳菲。葳蕤翠影茎偏袅，珍重红香叶漫围。疑是仙家遗玦宝，化成奇品在金扉。
赠别吴宿威大行宿威江右抚州人予督学日君正在校艺之列魁乡荐时予犹在治比登甲第拜美官尝自京华遥有来简兹赍哀诏至蜀公毕叙旧忠厚周致故于其去也赠之以此
作者：苏葵
朝代：明

昔有数日雅，别后恒悬悬。英姿多逸才，淩云气翩翩。连捷跻显仕，道谊名流先。万里曾缄鸿，蓍簪重遗捐。忽朝捧丝纶，骢马临西川。清白节淩厉，雍容礼周旋。在远逢故知，胜若闻跫然。爱君器量优，感我毛发鲜。我衰苦迷途，君壮当著鞭。伟哉吴草庐，典则乡邦贤。六籍据地厚，寸心蘸高天。行台观省箴，明通得真诠。惟惭程较书，赘疣复闲言。虽当哀恸馀，忍别强成篇。聊挥陟釐纸，不写薛涛笺。因君惜菅蒯，持赠挠渠前。
辛亥除夕
作者：苏葵
朝代：明

钟鼓楼头报岁除，五更春入敝裘初。桃符自把寻佳句，银鬓谁教逼老夫。城市人家闻爆竹，海蠡杯子酌屠苏。太平叨禄无裨补，只教嵩呼近御炉。
辛酉南还过梅关
作者：苏葵
朝代：明

昔去今来屈指频，梅花开落十经春。有情芳草碍骄马，无恙老松迎远人。一惬愧谁怀尺璧，八驺迟我引双轮。道旁关吏私翘盼，应讶终军白发新。
辛酉孟春奉命入蜀道出鄱湖寄别匡庐五老
作者：苏葵
朝代：明

我曾戴笠山之前，杖藜拄破芝畦烟。看花酌酒旦复暮，寻诗据石听流泉。玄猿戏剧挂危树，白鹤翩翻来半天。仙坛僧宇隐空翠，隔竹鸟声如管弦。有时酣倚涧畔松，支颐仰面观芙蓉。乱云散后雨新洗，秀色一峰奇一峰。有时攀蹑烟云外，俯瞰孤飞黄鹄背。沧溟东尽见蓬莱，极目更无山障碍。兴阑反我文会堂，青衫济济皆琳琅。执经问难语道德，次及政务兼文章。寻常越月一再来，山灵勾引无推排。可怜未结丘壑愿，别我半年真怅怀。如今风送宫亭舸，五老依依如候我。津头先遣雪禽迎，峰巅不许苍烟锁。可堪行客谩匆匆，夕阳回首青山空。岂无携酒绍佳赏，谁如咋指昌黎翁。苔青藓碧应重重，旧游踪迹休深封。题诗略与山灵道，别思尽在难言中。
过严子陵钓台二首
作者：苏葵
朝代：明

不须梦卜旧知名，仍著羊裘拜内廷。亦有人豪甘晦迹，只无英主是忘形。遗竿可属元真子，野水虚涵处士星。试问同时膺辟者，几人勋业在丹青。不从草昧助诛新，争肯时平拜谏臣。天上功名非强厌，山中情性本来真。可怜汉业频更主，只有严滩未属人。岁岁钓台烟雨外，白鸥无恙水潾潾。
过严子陵钓台二首·其一
作者：苏葵
朝代：明

不须梦卜旧知名，仍著羊裘拜内廷。亦有人豪甘晦迹，只无英主是忘形。遗竿可属元真子，野水虚涵处士星。试问同时膺辟者，几人勋业在丹青。
过严子陵钓台二首·其二
作者：苏葵
朝代：明

不从草昧助诛新，争肯时平拜谏臣。天上功名非强厌，山中情性本来真。可怜汉业频更主，只有严滩未属人。岁岁钓台烟雨外，白鸥无恙水潾潾。
过剑阁
作者：苏葵
朝代：明

剑阁兮雄哉，根盘逦迤而崔嵬。铁城井路数百里，中有一道如门开。峰峦峭利真如剑，锋锷棱棱起光焰。乾坤炉冶运神功，世上龙泉何足羡。昔年欲斩曹瞒首，司马将军敛兵走。那堪后主误倒持，剑藏锋兮关不守。如今四海一家时，关门不闭行无讥。朝朝暮暮人不绝，但见苍崖翠壁相交辉。我来正值天日霁，徙倚关门望形势。潼关谩道天下险，未必能如此关最。此关险，诚可畏，巀嵲嵚岩路如带。星辰可摘崖壑幽，山魈股栗猿垂涕。山君与王虺，时复恣吞噬。嗟尔行人兮，胡为冒危厉。行人此来将为何，甘心名利忘奔波。英雄自古今谁在，空馀山色高嵯峨。君不见钟士秀，又不见郭崇韬，入关烈烈挥旌旄。勋名未就身已碎，焉知万事如秋毫。发浩歌，有馀响。歌声激，无人赏。怒来欲挟力士捶，捶碎此山路如掌。
过十八滩
作者：苏葵
朝代：明

十八滩，未为险，水清石见无藏掩。巉岩侧畔人往来，千中无一沈刳剡。飞花喷雪此亦泷，巴蛇百折奔长江。我曾维舟滩上下，夜半清彻遗纷庞。人间险，不在滩，偃月堂前潜浪寒。覆舟无数人不觉，却怪山高行路难。我来欲与滩神道，滩若有知滩亦笑。世人取貌不取心，谁解论心不论貌。滩貌险，人貌夷，夷中之险真难知。王莽谦恭下贤士，温州之子恒嬉嬉。世事不平方有声，滩头流水声泠泠。想应负此不平意，遂尔向人终日鸣。十八滩头元不恶，何人过滩心不怍。醉来击楫为滩歌，惊起船头双白鹤。
过十八滩久晴水碧爱而咏之
作者：苏葵
朝代：明

天光湛湛水泠泠，一色寒潭绿染成。孙楚枕边长自漱，子陵竿下不如清。绝无渴虎堪蛟取，只有潜鳞被鹭惊。闲煮凤团分数斗，翠涛甘冽失中？。
过十八滩久晴水碧爱而咏之
作者：苏葵
朝代：明
体裁：七言律诗

天光湛湛水泠泠，一色寒潭绿染成。孙楚枕边长自漱，子陵竿下不如清。绝无渴虎堪蛟取，只有潜鳞被鹭惊。闲煮凤团分数斗，翠涛甘冽失中�。
过垫江二首
作者：苏葵
朝代：明

陆转花封不透江，小溪经雨自琤淙。石嫌碍路牙成列，山爱堆云髻绾双。樵子放歌含古意，牧童吹笛集村腔。陌尘不动前驱过，分付居人莫掩窗。方城三里万山深，父老惊看使节临。风俗如惭输讼矢，闾阎争出买书金。星回碧落瞻吾道，月在秋潭信此心。若得涓埃堪报主，任教白发不胜簪。
过垫江二首·其一
作者：苏葵
朝代：明

陆转花封不透江，小溪经雨自琤淙。石嫌碍路牙成列，山爱堆云髻绾双。樵子放歌含古意，牧童吹笛集村腔。陌尘不动前驱过，分付居人莫掩窗。
过垫江二首·其二
作者：苏葵
朝代：明

方城三里万山深，父老惊看使节临。风俗如惭输讼矢，闾阎争出买书金。星回碧落瞻吾道，月在秋潭信此心。若得涓埃堪报主，任教白发不胜簪。
过夔州八阵台
作者：苏葵
朝代：明

经纬纵横八阵奇，也缘忠义鬼神知。三分事往台空在，千古江流石不移。每夜天欃犹避舍，当年汉贼欲何为。大星若更迟迟陨，衔璧谁云不在丕。
过山村
作者：苏葵
朝代：明

之玄云外路，凹凸雨中山。竹密亭台隐，花深鸟雀闲。挂瓢巢父在，采药葛翁还。便欲投簪组，分渠屋半间。水曲山盘转，萧森野趣多。鹤鸣松露冷，麛卧草烟和。云子常时饭，霜藤异样蓑。乡名无告语，疑是硕人阿。
过山村·其一
作者：苏葵
朝代：明

之玄云外路，凹凸雨中山。竹密亭台隐，花深鸟雀闲。挂瓢巢父在，采药葛翁还。便欲投簪组，分渠屋半间。
过山村·其二
作者：苏葵
朝代：明

水曲山盘转，萧森野趣多。鹤鸣松露冷，麛卧草烟和。云子常时饭，霜藤异样蓑。乡名无告语，疑是硕人阿。
过康山忠臣庙追吊前烈
作者：苏葵
朝代：明

锦旗竿上风初竞，绿水湖边日欲黄。一日山河定刘项，千年词宇惜关张。攀龙有志生何爱，扼虎成功死亦香。草昧相从人或误，诸君偏解识真王。
过张曲江祠
作者：苏葵
朝代：明

不是开元愿治时，可怜金鼎又危机。诸人未识胡儿相，一语翻招汉主疑。花鸟曲江供白首，风尘灵武换朱衣。古今用舍多慷慨，聊奠祠前酒一卮。
过惶恐滩
作者：苏葵
朝代：明

惶恐滩高浪花白，舳舻移傍滩头石。石牙欲齿著足难，进寸惟愁还退尺。樯危欲折百丈牵，背后巉岩如剑戟。虫缘蚁走较后先，行人虽忙忙不得。莫惶恐，惶恐将何为，人间道路恒岖崎。龙门三峡甚于此，善鼓柁者持其危。人生虑患固欲深，我恐过虑翻成痴。莫将卮酒向滩酬，山神岂为行人私。平生颇负儒者勇，每过滩头不惶恐。时从篷底守心斋，閒向船头张眼孔。水禽沙鸟并撩诗，乘醉狂吟两肩耸。忽然一山江水平，滩北滩南息汹涌。
过柏林漕岭绝顶
作者：苏葵
朝代：明

仆夫轧轧送肩舆，数过长松一万株。山不到天惟咫尺，石无含雨亦须臾。怕惊幽鸟停笳鼓，爱惜名花戒吏胥。莫道升高不知止，欲收风景尽天隅。
过梁山蟠龙岭遇雨
作者：苏葵
朝代：明

练石曾无补漏天，鹁鸠啼处雨绵绵。寒岩滴沥添新溜，天岳朦胧失旧巅。鸟道萦纡芳草外，马蹄淩竞乱云边。山灵绝倒知何谓，笑杀行人不自怜。
过梓潼七曲文昌祠
作者：苏葵
朝代：明

七曲青山百尺楼，十围松柏荫庭幽。道旁鸟散书台晓，天下人祈桂籍秋。剑阁路回岚气合，文昌星耿夜光流。二千年后乾坤老，还有灵通在上头。
过歌风台
作者：苏葵
朝代：明

收拾山河火德强，韩彭当日已封王。可怜一段歌风意，却使良弓鸟尽藏。
过白帝城
作者：苏葵
朝代：明

草昧英雄未定谁，路人先泣汉官仪。峡中形势非难恃，井底规模自不支。雉堞未颓春藓合，丽谯犹在夕阳迟。行人过日砧声急，欲和当年杜老诗。
过白沙投壶
作者：苏葵
朝代：明

腊尽风和想浴沂，沧溟聊浣旧尘衣。投壶莫问输多少，愿博江门一醉归。
过瞿塘
作者：苏葵
朝代：明

远入瞿塘问险流，往来个个是全舟。谁从宦海中间看，更有无端暗浪浮。
过纪信故里
作者：苏葵
朝代：明

投饵从容虎益瞋，休论奇物献商辛。可怜被衮封功日，不问降车出郭人。云梦有疑终赤族，荥阳休恨早焚身。天荒地老三巴外，树得风声在四邻。
过韩泷
作者：苏葵
朝代：明

问津西上向湘潭，秋入韩泷思不堪。白浪滚花吞舴艋，翠岚飞瘴袭衣衫。日非停午山常碍，天剩中央水自涵。笑杀崎岖漫来往，白头真被利名酣。
过飞来寺
作者：苏葵
朝代：明

舟过飞来欲驻桡，此桡非为此僧邀。米家水墨留真景，梵刹松涛落变韶。不必雨催诗得句，更无人劝酒倾瓢。凭君候我莲花社，五斗年来懒折腰。
过鳌峰超然台谒东坡遗像
作者：苏葵
朝代：明

此老南来世可怜，鳌峰诗在至今传。想应胜概须题品，未必忠良浪播迁。绍圣论诗元在剥，儋州归路自通天。穹苍后土知公处，不在词章百万篇。
述怀呈一二同年
作者：苏葵
朝代：明

白发䰐鬖不自嗟，青云推毂仗谁家。真成潦倒冯郎署，须谢揶揄邓仲华。书崇不禁思厌胜，糟邱或可寄生涯。醉来欲试腰间剑，看是铅刀是莫耶。
送乡友潘君南还二首
作者：苏葵
朝代：明

君是閒人也入京，谁将公事误闲情。纵看天上莺花好，只记山中鹤梦清。亲旧抟沙尊酒尽，帆樯归路海波平。头颅我愧陶弘景，欲向西樵共月明。台佟原是爱深山，才出山来便欲还。漫笑词臣忧国瘦，不如高鸟背人闲。他乡就我三春后，旅食骑驴两月间。卸却肩头官担子，一筇挑月向梅关。
送乡友潘君南还二首·其一
作者：苏葵
朝代：明

君是閒人也入京，谁将公事误闲情。纵看天上莺花好，只记山中鹤梦清。亲旧抟沙尊酒尽，帆樯归路海波平。头颅我愧陶弘景，欲向西樵共月明。
送乡友潘君南还二首·其二
作者：苏葵
朝代：明

台佟原是爱深山，才出山来便欲还。漫笑词臣忧国瘦，不如高鸟背人闲。他乡就我三春后，旅食骑驴两月间。卸却肩头官担子，一筇挑月向梅关。
送兰州某同知之任
作者：苏葵
朝代：明

远地苍生瘦，谁分圣主忧。除书颁凤阙，循吏入兰州。匹马边城晓，孤琴陇树秋。向时来暮者，今为使君讴。
送刘克让同知还湖南佥宪刘原左迁者
作者：苏葵
朝代：明

元都过后又刘郎，开落桃花十几霜。贾谊正醒迁客梦，山公新上荐贤章。神羊风采真如故，尺蠖行藏亦是常。吾道不徒三尺法，凭君珍重入湖湘。
送别友人赴闽
作者：苏葵
朝代：明

城都雨初晴，送客马蹄滑。征旆扬翩翩，仆夫行轧轧。闽山在何处，遥望天一发。来往忘贤劳，忠诚著黄闼。邂逅梧始秋，倏忽月已匝。聚首未尽欢，赠言愧乖剌。
送友人分教某州
作者：苏葵
朝代：明

一命须知报称难，泮宫亦是小贤关。马知长路应晞骥，天放洪炉又铸颜。芸草春风书业在，杏花朝雨宦情闲。苏湖有样无多事，付上行人担子间。
送友南归
作者：苏葵
朝代：明

别路悠悠过十年，此时何处送君还。莺花鱼藻东风里，凤阁龙楼北斗边。景物颇偿寻胜愿，江湖甘费买舟钱。迎门稚子牵衣日，芦橘杨梅次第鲜。
送同年吴献臣尹我顺邑二首
作者：苏葵
朝代：明

三都赤子久疮痍，抚字无人瘦日滋。凭仗贤明新父母，好调良剂趁时医。贪泉多误岭南官，君过贪泉井未乾。幸与先贤守家法，停桡须索断碑看。
送同年吴献臣尹我顺邑二首·其一
作者：苏葵
朝代：明

三都赤子久疮痍，抚字无人瘦日滋。凭仗贤明新父母，好调良剂趁时医。
送同年吴献臣尹我顺邑二首·其二
作者：苏葵
朝代：明

贪泉多误岭南官，君过贪泉井未乾。幸与先贤守家法，停桡须索断碑看。
送吴怀德宪副致政还湖州
作者：苏葵
朝代：明

遥指烟霞认旧山，少年湖海白头还。黄金台上无知己，红蓼滩头有钓竿。春雨落花闲梦觉，夕阳飞鸟醉吟看。凭君寄谢陶弘景，莫笑头颅未挂冠。
送吴献臣大尹奏绩还治三首
作者：苏葵
朝代：明

世情绝口且衔杯，明日仙凫去又来。风雪故裘应未敝，江湖佳句正堪裁。轩昂不问山公启，感慨谁寻郭隗台。旧植桃花已成列，不妨多著一番开。何人豪气贯虹霓，论绩天曹首不低。千古江山留即墨，一时人物想祁奚。梅花漾月清诗梦，雪色封尘净马蹄。醉里送君吾亦愧，荐贤无疏漫新题。看到圭峰又定山，一囊诗卷入长安。郑公台下谁知蔑，光范门前却笑韩。何处儿曹仍竹马，此时公论付衣冠。十年已破升沈闷，肯复汀洲采杜兰。
送吴献臣大尹奏绩还治三首·其一
作者：苏葵
朝代：明

世情绝口且衔杯，明日仙凫去又来。风雪故裘应未敝，江湖佳句正堪裁。轩昂不问山公启，感慨谁寻郭隗台。旧植桃花已成列，不妨多著一番开。
送吴献臣大尹奏绩还治三首·其三
作者：苏葵
朝代：明

看到圭峰又定山，一囊诗卷入长安。郑公台下谁知蔑，光范门前却笑韩。何处儿曹仍竹马，此时公论付衣冠。十年已破升沈闷，肯复汀洲采杜兰。
送吴献臣大尹奏绩还治三首·其二
作者：苏葵
朝代：明

何人豪气贯虹霓，论绩天曹首不低。千古江山留即墨，一时人物想祁奚。梅花漾月清诗梦，雪色封尘净马蹄。醉里送君吾亦愧，荐贤无疏漫新题。
送娄元善正郎还信州
作者：苏葵
朝代：明

公于山水得前缘，买断鹅湖不费钱。国论独高陈仲举，剑光犹恨左回天。人间蕉鹿谁先觉，眼底金兰自合怜。明对松花怀旧雨，东风何日过湖船。
送平乐尹克龙梁公奏最之京时寓临江行台理疾以俟归命
作者：苏葵
朝代：明

仙凫清晓拂行台，细叙离怀阁酒杯。万灶疮痍看抚字，六年军饷费飞推。如今卓令真书最，自古山公解荐才。展骥得恩明在信，鲤鱼应上钓竿来。
送张抚民一之寅长捧表北上用前韵
作者：苏葵
朝代：明

旌旗道上风初暖，箫鼓江边月正明。梦切彤云忘跋涉，心悬红日吐衷诚。遥瞻雉扇开天仗，近听鸡人报晓声。朝罢从容献民瘼，定应风采压阳城。
送朝使张文卿侍讲寅长时待罪病中二首
作者：苏葵
朝代：明

凤巢回首隔高冈，掠树低飞羽翮凉。汉胄分封闻远使，楚累扶病喜教狂。手谈不暇虚今雨，身事多违愧未行。东观旧知谁齿录，碧霄无路劫泥藏。远臣真与近臣殊，世事无言只漫吁。缧绁未先迎使节，绨袍翻辱贲侨居。尘埃泯泯怜初志，愁思源源续旧书。近侍只今难浪迹，杜陵千载不欺予。
送朝使张文卿侍讲寅长时待罪病中二首·其一
作者：苏葵
朝代：明

凤巢回首隔高冈，掠树低飞羽翮凉。汉胄分封闻远使，楚累扶病喜教狂。手谈不暇虚今雨，身事多违愧未行。东观旧知谁齿录，碧霄无路劫泥藏。
送朝使张文卿侍讲寅长时待罪病中二首·其二
作者：苏葵
朝代：明

远臣真与近臣殊，世事无言只漫吁。缧绁未先迎使节，绨袍翻辱贲侨居。尘埃泯泯怜初志，愁思源源续旧书。近侍只今难浪迹，杜陵千载不欺予。
送李元善大参赴西广时予将乞病假三首
作者：苏葵
朝代：明

回看初志欲何为，文事非长自可知。清世山河公屏翰，白头霄汉我衰迟。几年边报烦当宁，明日藩宣正及时。看取碧幢红旆去，自无兵甲在潢池。旧雨长安几局棋，星槎渺渺看先驰。公方子翌居温日，我爱尧夫在洛时。离合醉酲何处酒，行藏消息此囊诗。愚民也解知仁信，百十年来厚望谁。天南狼猎夜星高，屏翰真宜托俊髦。时世可忧应学范，文章无补欲师陶。高牙大旆谁先得，汗简微言我尚劳。明日问医如得假，也从邻境望旌旄。
送李元善大参赴西广时予将乞病假三首·其一
作者：苏葵
朝代：明

回看初志欲何为，文事非长自可知。清世山河公屏翰，白头霄汉我衰迟。几年边报烦当宁，明日藩宣正及时。看取碧幢红旆去，自无兵甲在潢池。
送李元善大参赴西广时予将乞病假三首·其三
作者：苏葵
朝代：明

天南狼猎夜星高，屏翰真宜托俊髦。时世可忧应学范，文章无补欲师陶。高牙大旆谁先得，汗简微言我尚劳。明日问医如得假，也从邻境望旌旄。
送李元善大参赴西广时予将乞病假三首·其二
作者：苏葵
朝代：明

旧雨长安几局棋，星槎渺渺看先驰。公方子翌居温日，我爱尧夫在洛时。离合醉酲何处酒，行藏消息此囊诗。愚民也解知仁信，百十年来厚望谁。
送杨秀才赴南监
作者：苏葵
朝代：明

蛟龙未雨尚沧溟，看到燕山又秣陵。万里壮游添藻思，六朝遗胜费诗情。心悬霄汉忘家远，身在桥门觉梦清。天上桂花秋已近，一枝谁复与君争。
送杨行人使朝鲜
作者：苏葵
朝代：明

古来使节得人难，君视浮槎足是班。尺楮肃将天子意，一朝欢动国王颜。星摇鸭绿江头水，风压辽阳境外山。说似凤凰谁不信，碧霄飞去又飞还。
送杨进士尹新喻
作者：苏葵
朝代：明

山公密疏上君名，帝曰南邦汝且征。庐岳可如科甲重，澄江偏共长官清。天留骢马三年近，风送仙凫万里轻。明日河阳春昼永，碧桃花下管弦声。
送江寅长致政还江右二首
作者：苏葵
朝代：明

十年谊分照霜明，割席何忙强问程。只为乾坤双眼阔，便看名利一毫轻。白鸥喜狎忘机客，丹陛能容采菊生。安得一丸如许大，旋封三峡不教行。五湖烟水忆扬舲，心事江篱岸芷馨。峨豸几年看长价，相牛明日听谈经。人间高士鸿辞网，眼底贪夫蚁恋腥。把酒爱公真慷慨，折梅相赠过长亭。
送江寅长致政还江右二首·其一
作者：苏葵
朝代：明

十年谊分照霜明，割席何忙强问程。只为乾坤双眼阔，便看名利一毫轻。白鸥喜狎忘机客，丹陛能容采菊生。安得一丸如许大，旋封三峡不教行。
送江寅长致政还江右二首·其二
作者：苏葵
朝代：明

五湖烟水忆扬舲，心事江篱岸芷馨。峨豸几年看长价，相牛明日听谈经。人间高士鸿辞网，眼底贪夫蚁恋腥。把酒爱公真慷慨，折梅相赠过长亭。
送江寅长致政还江右二首·其二
作者：苏葵
朝代：明
体裁：七言律诗

五湖烟水忆扬舲，心事江蓠岸芷馨。峨豸几年看长价，相牛明日听谈经。人间高士鸿辞网，眼底贪夫蚁恋腥。把酒爱公真慷慨，折梅相赠过长亭。
送犹子兆麟东还
作者：苏葵
朝代：明

二月川江江水平，阿咸东下鹢舟轻。囊无宦路苞苴浊，心醉名邦胜概清。骨肉一门惟见汝，江山万里若为情。到家倘有亲知问，应说还惭赵抃名。
送王朝言少参同年捧表北上时待罪不预席
作者：苏葵
朝代：明

近依北斗献琅函，谏议今为大省参。敷纳旧声留辇下，疲癃新疏说江南。莺花日暖星轺捷，鱼藻风清帝泽覃。怅别有人尊俎外，南冠萧索鬓䰐鬖。
送王秀才荣受冠带南归
作者：苏葵
朝代：明

虽受衣冠不被缠，黄花清梦已飘然。山中再见陶弘景，林下曾多魏仲先。顾我头颅堪一笑，是谁山水欠前缘。尊前欲问行藏计，也约罗浮七洞天。
送琼台胡宗周进士荣归
作者：苏葵
朝代：明

好事天地间，所得谁最多。栽培有定理，造化谅匪他。君如荆山玉，温栗加砻磨。未论二酉空，经史精爬罗。操履中规矩，文思加悬河。天禄需英贤，发阶崇甲科。兹当昼锦还，浩浩承恩波。高堂奉卮酒，欢洽童颜酡。从容效莱舞，怡悦屡笑嗟。百里今破荒，方驾唐子过。作诗追赠言，敢谓继东坡。
送蔡从善中舍迁南畿刑曹郎便道归天台省亲
作者：苏葵
朝代：明

山公新上荐贤章，明日长江一苇航。棘部拜衔星彩炫，禁垣回梦墨花香。赤城草树连车马，白下楼台过凤皇。舞罢彩衣应有教，好将春意济秋霜。
送襄阳太守郭廷章六载奏最还所治
作者：苏葵
朝代：明

襄阳太守汾阳孙，早向天庭敷万言。铜章墨绶应列宿，德布闾阎如解悬。旌能拔异先卓鲁，廌绣入侍犹鹏蹇。埋轮风采不足道，直气解使朝廷尊。一麾复领专城寄，周旋百虑惟元元。千年载睹羊叔子，六载奏最逢羲轩。承宣且更烦五马，未忍百姓攀双辕。八驺前鸣会有日，酌别暂尔倾芳尊。
送邝敦仁之云南经藩
作者：苏葵
朝代：明

马蹄蹀躞望乌蛮，世事茫茫道路艰。食禄有方怜独远，忧时无术笑谁顽。侵垣月向薇花冷，动幕风清燕子闲。明日曲肱怀旧约，梦飞先到碧鸡山。
送邝敦仁经藩南还二首
作者：苏葵
朝代：明

我年半百公六十，别久精神忧共衰。五载相逢只如故，短髯同讶几茎丝。故乡别后今八载，百载能堪得几回。梦里菟裘归有计，到家烦报水边梅。
送邝敦仁经藩南还二首·其一
作者：苏葵
朝代：明

我年半百公六十，别久精神忧共衰。五载相逢只如故，短髯同讶几茎丝。
送邝敦仁经藩南还二首·其二
作者：苏葵
朝代：明

故乡别后今八载，百载能堪得几回。梦里菟裘归有计，到家烦报水边梅。
送邹汝愚贬石城吏目
作者：苏葵
朝代：明

孤忠耿耿平生学，此日苍黄就道难。别白是非谁直笔，萧条行李几荒山。九天杲日真能照，三月冰山不久寒。人事晦明吾默卜，子方应及潞公还。
送郭天锡大尹之任德兴
作者：苏葵
朝代：明

出饯鸱夷尽泼醅，故人发马自金台。牛刀有用姑先试，凫舄如飞及早来。翠柳未堪今日赠，碧桃须学昔人栽。闾阎剩有疲癃者，莫谓元非百里才。
送镇国梁上舍归新会
作者：苏葵
朝代：明

世路悠悠半是非，仲宣楼上倚斜晖。莺花帝里三年老，云树圭峰一发微。谁信浮名浑似梦，自怜为客不如归。何时共掬江门水，洗尽红尘旧著衣。
送马汝砺秋官左迁庐州郡判
作者：苏葵
朝代：明

得失从容信丈夫，送行聊且尽新酤。生涯此日浑无定，公论如君不久孤。南国儿童争竹马，西曹风采照冰壶。江山满眼清人思，笑杀虞卿别著书。
道上观山
作者：苏葵
朝代：明

近山苍翠远山微，似有如无更觉奇。几日胸中有全画，丹青从此不须披。
道行遇隐者
作者：苏葵
朝代：明

茅屋烟初起，香粳水为舂。不知何样老，占得此身慵。鹤氅争髯白，螺杯蘸甲红。他年谁遇我，似我此逢翁。
道逢耕叟
作者：苏葵
朝代：明

犁困黄牛嚼草芽，溪流低护石田斜。农人两两事鸡卜，卜得汗邪定满车。
邓延耀侍讲母太孺人挽章侍讲之兄任主事孺人能通女范诸书
作者：苏葵
朝代：明

读尽人间女范书，今之贤母古何如。霞帔朱翟双龙诰，粉署词垣两凤雏。玉兔夜阑仙药冷，瑶池春老碧桃枯。乾坤有恨愁云起，锁断三山海一隅。
酌酒及灌花复用前韵呈川北同寅二首
作者：苏葵
朝代：明

大瓢吸酒胜荷筒，醉倚花阴日未终。世路每怜蕉鹿梦，人情偏慨马牛风。愁随蔓草□难歇，目送征鸿去不穷。闲绕芳塘漫寻句，水光清漾晚霞红。汲水浇花截竹筒，爱花吾亦解图终。高悬响索惊飞鸟，斜插疏篱护恶风。生意固应天不靳，韶华须信树无穷。凭君莫惜尊前醉，来看深红并浅红。
酌酒及灌花复用前韵呈川北同寅二首·其一
作者：苏葵
朝代：明

大瓢吸酒胜荷筒，醉倚花阴日未终。世路每怜蕉鹿梦，人情偏慨马牛风。愁随蔓草□难歇，目送征鸿去不穷。闲绕芳塘漫寻句，水光清漾晚霞红。
酌酒及灌花复用前韵呈川北同寅二首·其二
作者：苏葵
朝代：明

汲水浇花截竹筒，爱花吾亦解图终。高悬响索惊飞鸟，斜插疏篱护恶风。生意固应天不靳，韶华须信树无穷。凭君莫惜尊前醉，来看深红并浅红。
酒诫
作者：苏葵
朝代：明

银瓶金醴十分斟，三爵从来不易禁。中圣偶同徐邈妄，滑稽浑忘子云箴。渑池以外危应戒，名教之中乐可寻。误笑吴公淹壑谷，不知红日上东岑。
醉后漫书二首
作者：苏葵
朝代：明

闲看秋水思飘然，蕴括洪纤一掬天。荣辱自来还自去，利名谁后更谁先。倾残竹叶消今日，吟到梅花又一年。若个世人真识我，半如酸子半如仙。苍髯银鬓自萧然，老去行藏只靠天。闻道愧甘伊洛后，谈玄将占老庄先。收琴买鹤宁论价，傍柳随花懒记年。心解遨游随处好，不须方外挟飞仙。
醉后漫书二首·其一
作者：苏葵
朝代：明

闲看秋水思飘然，蕴括洪纤一掬天。荣辱自来还自去，利名谁后更谁先。倾残竹叶消今日，吟到梅花又一年。若个世人真识我，半如酸子半如仙。
醉后漫书二首·其二
作者：苏葵
朝代：明

苍髯银鬓自萧然，老去行藏只靠天。闻道愧甘伊洛后，谈玄将占老庄先。收琴买鹤宁论价，傍柳随花懒记年。心解遨游随处好，不须方外挟飞仙。
重庆行台观山偶成
作者：苏葵
朝代：明

雨添山色上行台，惹起寻山旧癖来。梦里尚磨文字鉴，峰头偏欠浊醪杯。五车糟粕真成梏，百丈岩崖未有媒。看到夕阳心欲折，数株高树鸟飞回。
重游白鹿洞
作者：苏葵
朝代：明

旧雨看山客又来，白云封路为谁开。松风净拂斯文馆，花气浓侵浊酒杯。千古明诚留日月，两间奇胜逼蓬莱。遗书满架无人勘，风雨年年洗石台。
重阳雨中金舜举宪副惠酒赋以谢之
作者：苏葵
朝代：明

绝胜王宏遣白衣，行人不把菊花枝。开尊满覆舒州杓，乘兴狂歌栗里诗。佳节可堪风雨误，雅怀全向使君披。明年载酒知何处，应记今年舣棹时。
金陵寄故园诸兄弟
作者：苏葵
朝代：明

霜冷天空白雁飞，凤凰台上几沾衣。一灯夜雨心常在，万里秋江梦亦归。醉客酒杯随处好，入怀人事异乡非。明朝又发金陵道，搔首长吟对落晖。
锦州较士阅卷漫成
作者：苏葵
朝代：明

白头灯火尚砻磨，老秤无星却易讹。漫笑冷毡难脱换，不知驽马惯蹉跎。芳尊久负青山约，清世何须白石歌。不是马周原是我，敢言当路少常何。
长江即事
作者：苏葵
朝代：明

洞庭西注海东流，形胜南来王气浮。花柳六朝歌舞地，江山千古帝王州。缝囊未破三分固，定鼎才看一统优。正是越裳来往处，水平波静几千秋。
长沙道中新寒
作者：苏葵
朝代：明

寒气如砭入客舟，芙蓉凋尽楚江愁。朝吟尚拥公孙被，夜坐惟披晏子裘。黄苇叶旁银露结，丹枫树杪火星流。昨宵梦得西游路，玉垒峰前是益州。
闲游
作者：苏葵
朝代：明

随柳傍花我，吟风弄月谁。眼赊图画迥，意远杖藜迟。雪重松明叶，云深竹没枝。忘言当此际，争敢强成诗。
闺情代五首
作者：苏葵
朝代：明

金乌东上复西低，画梁夜夜燕双栖。檀郎素有恶心性，谁更郎前唱大堤。为君薰衣香未除，别君千里望君书。梦回晓起占灵鹊，亲自磨刀烹鲤鱼。几树桃花临水头，落花犹逐水东流。妾身不似花随水，十度看花九度羞。匣中宝镜不生尘，天外秋云合复分。自信妾心如宝镜，只愁郎意似秋云。何处秋风夜独长，只凫孤雁宿寒塘。谁知也有香闺恨，数尽残更绣被凉。
闺情代五首·其一
作者：苏葵
朝代：明

金乌东上复西低，画梁夜夜燕双栖。檀郎素有恶心性，谁更郎前唱大堤。
闺情代五首·其三
作者：苏葵
朝代：明

几树桃花临水头，落花犹逐水东流。妾身不似花随水，十度看花九度羞。
闺情代五首·其二
作者：苏葵
朝代：明

为君薰衣香未除，别君千里望君书。梦回晓起占灵鹊，亲自磨刀烹鲤鱼。
闺情代五首·其五
作者：苏葵
朝代：明

何处秋风夜独长，只凫孤雁宿寒塘。谁知也有香闺恨，数尽残更绣被凉。
闺情代五首·其四
作者：苏葵
朝代：明

匣中宝镜不生尘，天外秋云合复分。自信妾心如宝镜，只愁郎意似秋云。
闻观邸报三边消息二首
作者：苏葵
朝代：明

边塞扬尘明主忧，将军谁能除国仇。人才在世足供用，卿相留心旁采求。行伍感藏岳都统，推埋间有舞阳侯。寄声庶到金台上，骏骨如何可尽收。貂蝉人物未知兵，缩首边疆黠虏轻。所养大都非所用，求才须是不求名。驱羊搏虎事堪戒，捕兔择鹰功乃成。殉国捐生恨无地，夜深空梦受降城。
闻观邸报三边消息二首·其一
作者：苏葵
朝代：明

边塞扬尘明主忧，将军谁能除国仇。人才在世足供用，卿相留心旁采求。行伍感藏岳都统，推埋间有舞阳侯。寄声庶到金台上，骏骨如何可尽收。
闻观邸报三边消息二首·其二
作者：苏葵
朝代：明

貂蝉人物未知兵，缩首边疆黠虏轻。所养大都非所用，求才须是不求名。驱羊搏虎事堪戒，捕兔择鹰功乃成。殉国捐生恨无地，夜深空梦受降城。
陈梦祥宪副寄其所作读陈公甫行状辨示予大约为作状者之过褒设也予喜其论之正赋古选报之
作者：苏葵
朝代：明

画虎不画势，其虎威不扬。称麟不称异，其麟不为祥。彪炳与仁厚，形性固有常。虽不骇观听，虎与麟何伤。所以程叔子，题墓不厚张。所以黄勉斋，作状谨精详。两楹梦奠后，千古谁能方。颜孟逮程朱，恂恂弟子行。况又不数子，百步窥宫墙。均为圣贤徒，等级分阶堂。指山谓山高，指水谓水长。人人皆信之，更不事惊惶。谓山即泰华，谓水即海洋。闻者必骋啄，咸以言为狂。周易贵无妄，无妄道自彰。吁嗟程九辈，礼乐徒纷庞。
除夕
作者：苏葵
朝代：明
体裁：诗

坐看童子放花筒，又是乾坤一岁终。缓酌壶觞延夜雨，大开门户领春风。百年分在忘他老，四品官清送甚穷。闲染彩毫题短咏，烛花光射砚池红。
除夕用韵
作者：苏葵
朝代：明

焚香瀹茗自频频，夜色烟光阁病身。薄宦名衔三载旧，危楼钟鼓一声新。医家不疗吟哦癖，当道谁怜肺腑亲。笑杀东风亦时世，吹歔不到闭门人。
雨中新寒坐芸香小阁呈郝兵备二首
作者：苏葵
朝代：明

雨酿新寒病骨愁，俸金不及换貂裘。观书袖手偏慵检，援笔攒眉便欲投。静想只宜花下酌，何为未向马前休。严风朔雪都门道，笑杀朱衣半白头。雨珠千点散琅玕，淅沥声高客袂寒。金鉴有光勤自拂，龙泉无事厌轻弹。空闻蟋蟀吟朝夕，未见鹍鹏振羽翰。岁岁穷经无寸补，怪谁将作蠹鱼看。
雨中新寒坐芸香小阁呈郝兵备二首·其一
作者：苏葵
朝代：明

雨酿新寒病骨愁，俸金不及换貂裘。观书袖手偏慵检，援笔攒眉便欲投。静想只宜花下酌，何为未向马前休。严风朔雪都门道，笑杀朱衣半白头。
雨中新寒坐芸香小阁呈郝兵备二首·其二
作者：苏葵
朝代：明

雨珠千点散琅玕，淅沥声高客袂寒。金鉴有光勤自拂，龙泉无事厌轻弹。空闻蟋蟀吟朝夕，未见鹍鹏振羽翰。岁岁穷经无寸补，怪谁将作蠹鱼看。
雨中漫书
作者：苏葵
朝代：明

雨敲疏竹响，风入短帘开。味古怜书在，谈今欠客来。鹪鹩能慰藉，鳷鹊漫徘徊。谁信清幽意，天然在柏台。
雨中漫兴
作者：苏葵
朝代：明

朝市无人得自闲，闲时惟在雨声间。曲肱不倩邯郸枕，梦到罗浮看旧山。
雨后道中漫兴
作者：苏葵
朝代：明

溪水泠泠溪石平，山花红近水边明。行人过此不忍去，索酒对之聊寄情。贪坐自然忘却久，漫题非是强教成。何时谢得渔须困，洗耳矶头更濯缨。
雨深
作者：苏葵
朝代：明

雨深何水混，濯足舞儿曹。云影寻常没，溪痕倏忽高。乾坤无砥柱，江汉有波涛。笑上匡庐顶，从教罔象号。
雪夜饮黄门李克昭第以阄马较胜负约以五败者兼罚诗一首用以塞命
作者：苏葵
朝代：明

雪花满地狐裘轻，美人不来门昼扃。欲起坡公试白战，拥炉谩作虫吟声。敲门何处青衣至，口传谏议邀宾意。会中云有秋官郎，三人并是同年契。忻然揽辔登膺门，马下两阶宾主欢。诙谐不俚春风溢，射覆传觞忘夜寒。一时败北谁最多，苍髯具史颜先酡。举觥至五罚佳句，佳句不成将奈何。李杜笑人千古下，奚奴又报三更罢。一天飞雪尚漫漫，比置雪中旋我马。入坐焚膏招祝融，砚池勺水藏蛟龙。翻涛叠浪墨云闪，造化顿在霜毫中。眼前万事嗟悠悠，谁解阳春白雪讴。敲推莫怪吾才劣，贾岛一吟双泪流。十年胶漆君怜我，或者见诗轻许可。能容鱼目混明珠，后饮何妨吾再输。
静坐用前韵
作者：苏葵
朝代：明

耽幽尘漫拂，习懒卷慵开。宇宙常舒豁，风花自去来。括囊占偶值，隐几梦初回。欲与孙登语，无缘上啸台。
静渊
作者：苏葵
朝代：明

瞿塘五月惊湍险，不道人心险更强。独有此渊供此老，一泓终日自天光。
静边寺留题
作者：苏葵
朝代：明

远山四面列苍屏，近放溪流一带明。僧入定时龙不起，客寻诗处鹤初鸣。经多贝叶西天迩，榻有蒲团上界清。地远几何车马到，静边原是不虚名。
顺庆沈太守建岁寒书院偶留题
作者：苏葵
朝代：明

人间多少读书处，欲固岁寒贤守心。隔岁草莱诛濯濯，一庭松柏长森森。汉儒载籍能存几，周政规模却至今。老病星轺三月过，欲扬洙泗洗清襟。
顺庆行台试士
作者：苏葵
朝代：明

燕雀无声乌府幽，东风檐外彩云流。衔枚多士机谋壮，织锦何人手段优。谁似长公堪避舍，我非韩子亦低头。六经仁义如周道，分付诸君莫谬悠。
题一羊居士卷
作者：苏葵
朝代：明

世情休得笑骑羊，羊背方于马背强。满路□□□□染，一池风雨白莲香。
题东拙卷
作者：苏葵
朝代：明

世事茫茫醉梦昏，东皋三月杖藜痕。床头只有元公赋，寄谢承蜩莫过门。
题云洞卷
作者：苏葵
朝代：明

心到幽时洞始幽，白衣低挂屋檐头。物吾意趣两相得，天地卷舒长自由。小酉漫传元亮境，朱明不是俗山丘。我来只认云深处，肯泥桃花旧水流。
题何廷礼监簿济川图
作者：苏葵
朝代：明

乾坤万丈谁为工，千古开阖罗纤洪。龙眠巧思小收拾，但见长江浲洞群山雄。苍烟两岸飞鸟没，丹崖百丈悬寒松。何人山下弄舟楫，不道舟楫藏胸中。扣舷浩歌望箕尾，古人去去难再逢。题诗未尽济川景，万事一笑凭天风。
题刘都宪登庸次第卷十首 其一 泮水春融
作者：苏葵
朝代：明

绿芹香霭杏芳菲，童冠知谁是浴沂。看罢六经芸阁暖，此心元并古人驰。
题刘都宪登庸次第卷十首 其七 金门待漏
作者：苏葵
朝代：明

衣乌星彩五更明，人傍金门听漏声。立马据鞍思谏草，豸衣沾得露华清。
题刘都宪登庸次第卷十首 其三 黄甲题名
作者：苏葵
朝代：明

芳名速似置邮驰，甲第峥嵘淡墨馡。卤簿森然胪唱罢，玉阶香雾正霏霏。
题刘都宪登庸次第卷十首 其九 两淮揽辔
作者：苏葵
朝代：明

淮水苍苍淮月光，行经斥卤尽飞霜。如今志在澄清者，回首东都失范滂。
题刘都宪登庸次第卷十首 其二 广寒秋色
作者：苏葵
朝代：明

金粟花开袭殿香，无人曾识折花郎。银桥玉宇浑窥遍，惊得姮娥彻晓忙。
题刘都宪登庸次第卷十首 其五 青春衣绣
作者：苏葵
朝代：明

英豪得意在芳年，绣豸轻罗草色鲜。忽日偶乘骢马过，六街人指似神仙。
题刘都宪登庸次第卷十首 其八 宪府详刑
作者：苏葵
朝代：明

曾参两造解冤围，笑杀秦人有赭衣。白日青天无点翳，柏台不是释之谁。
题刘都宪登庸次第卷十首 其六 白简朝天
作者：苏葵
朝代：明

白简昂昂侍里行，朝阳红映豸衣明。袖中谏疏知多少，汉主徒惊白马生。
题刘都宪登庸次第卷十首 其十 六诏乘骢
作者：苏葵
朝代：明

昆明池外万山苍，骢马南来斧钺刚。十数州城人尽说，绝无行路跳豺狼。
题刘都宪登庸次第卷十首 其四 郎官应宿
作者：苏葵
朝代：明

天上星辰地上官，铜章休作割鸡看。须知太史循良传，便与乾坤永不刊。
题刘都宪登庸次第卷十首·泮水春融
作者：苏葵
朝代：明

绿芹香霭杏芳菲，童冠知谁是浴沂。看罢六经芸阁暖，此心元并古人驰。金粟花开袭殿香，无人曾识折花郎。银桥玉宇浑窥遍，惊得姮娥彻晓忙。芳名速似置邮驰，甲第峥嵘淡墨馡。卤簿森然胪唱罢，玉阶香雾正霏霏。天上星辰地上官，铜章休作割鸡看。须知太史循良传，便与乾坤永不刊。英豪得意在芳年，绣豸轻罗草色鲜。忽日偶乘骢马过，六街人指似神仙。白简昂昂侍里行，朝阳红映豸衣明。袖中谏疏知多少，汉主徒惊白马生。衣乌星彩五更明，人傍金门听漏声。立马据鞍思谏草，豸衣沾得露华清。曾参两造解冤围，笑杀秦人有赭衣。白日青天无点翳，柏台不是释之谁。淮水苍苍淮月光，行经斥卤尽飞霜。如今志在澄清者，回首东都失范滂。昆明池外万山苍，骢马南来斧钺刚。十数州城人尽说，绝无行路跳豺狼。
题吴怀德宪副秋江独钓图时吴将致政
作者：苏葵
朝代：明

银河夜落秋江清，寒潭百丈玻璃明。蛟龙水底卧不稳，踊跃化作苍髯卿。老枝怪干擎日月，材骇匠石参苍冥。矶头暖石正当荫，鸥鹭时据无人争。此翁蝉蜕天地窄，离形去智同庄生。手持钓竿袅苍玉，直钓不饵丝纶轻。素书几叶披不停，鳜鲈有无何足惊。野云作伴飏孤影，海鹤知心鸣一声。君不见元真子，又不见严子陵。烟波万顷管不尽，一蓑不换三公荣。苕溪有客原藏名，龙眠预写归舟青。山深日日市朝远，太史无烦占客星。
题四皓围棋图
作者：苏葵
朝代：明

对垒争誇搏击劳，偶然成败等秋毫。从教末著安刘妙，肯似山中不著高。
题女媭庙
作者：苏葵
朝代：明

三闾初放姊初归，正是秋兰可佩时。千载楚宫无处觅，至今人拜女媭祠。
题宋学士祠二首
作者：苏葵
朝代：明

翊运人豪岂偶然，六经仁义继前贤。君恩如晦登瀛日，身事昌黎过岭年。七尺佳城真郁郁，千秋祠宇自绵绵。庐山亦与舂陵隔，莫限龙门万里天。际会龙飞道正亨，白头歧路却西行。赐环有待公先逝，理玉无归数已平。华表秋风仙鹤泪，祠堂春树杜鹃鸣。儒臣自古堪枚举，当代谁教血食荣。
题宋学士祠二首·其一
作者：苏葵
朝代：明

翊运人豪岂偶然，六经仁义继前贤。君恩如晦登瀛日，身事昌黎过岭年。七尺佳城真郁郁，千秋祠宇自绵绵。庐山亦与舂陵隔，莫限龙门万里天。
题宋学士祠二首·其二
作者：苏葵
朝代：明

际会龙飞道正亨，白头歧路却西行。赐环有待公先逝，理玉无归数已平。华表秋风仙鹤泪，祠堂春树杜鹃鸣。儒臣自古堪枚举，当代谁教血食荣。
题宋学士祠二首立儿扶其母榇还乡作此以示四首·其一
作者：苏葵
朝代：明
体裁：七言律诗

汝扶慈衬自西归，门键嗟予不敢违。董永只今称至孝，嗣宗千古笑全非。三千曲礼书仍在，二十成人行要徽。无限义方言不尽，自须磨砺自撑持。
题山水图
作者：苏葵
朝代：明

山外青山云外云，绿芜芳草杖藜痕。人间此景不易得，春风绝似桃花源。
题张兵备仲明楝庄卷时张将致政
作者：苏葵
朝代：明

公植楝成蹊，我栽梅荫篱。楝根苦如荼，梅子酸若醯。酸味我不厌，苦节公恒持。握手论物态，意趣真同归。甬东十亩园，屋旁千尺枝。百卉既寂寥，始放花纷披。严风战扶疏，朔雪淩葳蕤。后殿不自矜，中凉托谁知。甘瓜藉地力，甜李凭露滋。苦楝与酸梅，恶土曾何辞。所以酽酸子，能赋楝庄诗。诗成共抚掌，笑罢各天涯。
题彭伴读梦亲轩卷
作者：苏葵
朝代：明

君以世为梦，居常见双亲。羹墙有仪容，枕簟闲精神。屼屼新吴轩，此轩随吾身。吾身所到处，亲在轩自新。若以图画求，丹青浑失真。若以梦寐求，念虑或未纯。前者曾子舆，后有乐正春。悄悄枭獍场，千载怀斯人。
题月梅
作者：苏葵
朝代：明

东风将信入含章，玉骨冰肌第一香。何事姮娥三五夜，傍花犹似斗宫妆。
题李天莹宪副菜苗瓜瓞图
作者：苏葵
朝代：明
体裁：古风

汉阴旧事今如何，东陵门外多新波。桔槔不用土膏沃，百草安敢争阳和。畦中甘瓜蔓初长，畦畔嘉蔬叶如掌。旋凭蔬叶荫瓜根，雨露常时默培养。芃芃四畔无藜莠，引蔓千寻正连亩。莫言近本手可围，明月离离大如斗。梁亭夜灌无人知，眼前庆泽凭周诗。公家积德自先叶，更见茁茁兰芽奇。公侯滚滚徐卿子，聃耳云仍亦如此。绳绳须究画工情，肉食休忘菜根旨。
题松竹梅图
作者：苏葵
朝代：明

霜风凄凄百卉残，贞姿夜战霜风寒。苍虬腾跃翠蛟舞，下有百尺青琅玕。玉龙远自罗浮山，飞来直就苍虬蟠。香涎散作蕊珠灿，时骇鸣鹤惊栖鸾。可怜社栎先登坛，荒山野水甘阑珊。含虚藏明作何用，无人更问调羹酸。凭君莫讶伯夷操，苍髯欲谢秦封官。师雄梦寐唤不醒，希音且付瑶琴弹。乾坤物态有定分，各自气候无循环。碧桃红杏千万树，和风甘雨春漫漫。
题松鹤图
作者：苏葵
朝代：明

梦入仙山驾老龙，青田飞度月溶溶。谁家铁笛忽惊觉，吟对丹青鹤在松。
题林粉署乃翁荣寿图
作者：苏葵
朝代：明

鹤发萧萧拜敕封，又将人瑞看人龙。常宜五鼎承颜养，闲借三芝益寿功。此日儿孙深自庆，何人风格可渠同。八闽不与函关近，却是青牛背上翁。
题棠梨粉腮黄雀图
作者：苏葵
朝代：明

梨园寂寞玉肌寒，化作啼禽粉未乾。受尽主恩元不顾，不如黄雀解衔环。
题浣花草堂二首
作者：苏葵
朝代：明

浣花溪水绿于苔，诗老祠堂近水开。闲把祢衡徵往事，始知严武解怜才。春风树老莺仍坐，夏日梁空燕尚来。阅遍遗诗深感慨，夕阳庭院自徘徊。西郊十里路延袤，天放尘中剩浣花。几树杉松邻野寺，一溪烟雨隔人家。干戈避地江湖远，羁旅遗踪岁月赊。莫道有心人不识，万篇忠荩是声华。
题浣花草堂二首·其一
作者：苏葵
朝代：明

浣花溪水绿于苔，诗老祠堂近水开。闲把祢衡徵往事，始知严武解怜才。春风树老莺仍坐，夏日梁空燕尚来。阅遍遗诗深感慨，夕阳庭院自徘徊。
题浣花草堂二首·其二
作者：苏葵
朝代：明

西郊十里路延袤，天放尘中剩浣花。几树杉松邻野寺，一溪烟雨隔人家。干戈避地江湖远，羁旅遗踪岁月赊。莫道有心人不识，万篇忠荩是声华。
题琼州牛挥使静学轩卷
作者：苏葵
朝代：明

夜半清斋默坐时，今人心与古人驰。光风霁月近窗几，细雨落花飘墨池。却縠自堪元帅荐，逢辰曾荷主君知。天南狼鬣通宵暗，宜把龙泉换陟釐。
题画雪梅
作者：苏葵
朝代：明

曾值孤山夜雪时，小桥流水玉龙飞。凭谁寄语陈参政，莫道缁尘染素衣。
题真趣卷
作者：苏葵
朝代：明

彼美慕陶人，往往犹羹墙。见山诵陶诗，对菊倾陶觞。纷纷与时偕，谁能出羲皇。公方崇大朴，混沌何曾亡。游神汗漫境，脱屣傀儡场。寄声谢偃师，巧绝伪自彰。莫辨仙与人，仙在人中藏。吾意能契之，吾言不能扬。
题粉壁
作者：苏葵
朝代：明

眼中山水活风烟，不向王维索辋川。若个龙眠能画我，华阳巾样胜于前。
题胡人献马图
作者：苏葵
朝代：明

皇明仁化被诸羌，坐使腥膻俯首降。不在将军挥斧钺，自来廷陛献骊黄。云中从此狼烟息，天厩新增骏骨强。盛事小臣今目击，贰师何用出燉煌。
题节斋卷
作者：苏葵
朝代：明

闲倚西风坐一斋，笑看花卉受风排。平生不作浮沈态，行止宁移得丧阶。长乐遗名悲此老，独清馀韵在吾侪。百年落落谁应赏，只藉松筠会素怀。
题芙蓉孤鹜
作者：苏葵
朝代：明

秋花倒影杂波光，惊破孤凫梦觉长。露下碧梧针线冷，玉人何处绣鸳鸯。
题荻湾钓叟二首
作者：苏葵
朝代：明

风可前湾月可船，荻花开落任年年。潮平网得鱼多少，只换清酤不换钱。收拾风烟在一丝，水深鱼饵荻芽时。相逢慎莫轻开口，我亦人间学啜醨。
题荻湾钓叟二首·其一
作者：苏葵
朝代：明

风可前湾月可船，荻花开落任年年。潮平网得鱼多少，只换清酤不换钱。
题荻湾钓叟二首·其二
作者：苏葵
朝代：明

收拾风烟在一丝，水深鱼饵荻芽时。相逢慎莫轻开口，我亦人间学啜醨。
题莆田黄举人椿庭哀挽卷黄尝典乡塾
作者：苏葵
朝代：明

彭殇不可齐，造化诚儿戏。世无白琅霜，南华喻唐肆。人间四十春，大觉破梦寐。东风桃李场，漠漠阴云翳。我爱汉仲蔚，千古垂风致。莆阳今何如，林涧不被愧。飞腾付后昆，后昆已承志。峨峨赤龙山，会有焚黄贲。
题许氏忠义卷
作者：苏葵
朝代：明

万物递朽腐，正气千古存。人持妾妇心，久矣天地翻。王蠋留完名，云长有贞魂。江汉终不易，泰山恒屼尊。后来秉彝者，三式高阳门。
题郁孤台
作者：苏葵
朝代：明

飞宇压城何处州，鹧鸪声里翠岚收。云连谢尚游谈渚，月满坡翁得句楼。天近每瞻文气在，夜深如傍酒星游。豪华满地消磨易，赖有青山惬醉眸。
题金山寺
作者：苏葵
朝代：明

尘少僧多戒，流环地若丸。江涵龙钵润，月浸佛衣寒。罨画孤吟壮，晴明四望宽。谁将牙侩语，容易诮杨蟠。
题魏武庙
作者：苏葵
朝代：明

功在元元血食宜，汉家赤子为公疲。江中怪木知谁姓，岸上老渔偏独痴。高鸟不栖山寂寂，野狐相狎草离离。至今一道西陵水，流到祠前也忸怩。
风木图为地曹刘永锡赋
作者：苏葵
朝代：明

乾坤风木惨婆娑，孝子其如感怆何。蝴蝶梦中英爽尽，杜鹃花上血痕多。恩违乌哺霜巢冷，愁绝牛眠石兽峨。咫尺夜台无路到，只焚黄纸送恩波。
风木图为邱长史赋
作者：苏葵
朝代：明

俯仰蘧庐中，岁月驹过隙。念此劬劳恩，欲报天罔极。生期禄养荣，禄养苦不及。所以孝子心，痛裂如被戟。千古皋鱼悲，止不到狂籍。王傅其何如，三年自柴瘠。
馀干行台对雪用东坡韵
作者：苏葵
朝代：明

江梅香冷斗秾纤，白战骚坛未解严。四季有花隋苑树，几枝无味晋宫盐。鲛人巧织凭机杼，冻雀饥啼近屋檐。只有石台容易没，匡庐终是露苍尖。
首尾吟二首
作者：苏葵
朝代：明

老夫非是爱谈虚，世事纷纷与梦俱。莫道忘羊专博塞，须知得鹿亦蘧庐。曾闻聃叟论刀密，欲起坡翁笑磨驴。信有眼前一杯酒，老夫非是爱谈虚。老夫非是爱闲言，膏火怜渠谩自煎。汉史偶观方技传，南华深契达生篇。贤愚贵贱真同尽，才辨聪明不要全。几个孟郊鸣未了，老夫非是爱闲言。
首尾吟二首·其一
作者：苏葵
朝代：明

老夫非是爱谈虚，世事纷纷与梦俱。莫道忘羊专博塞，须知得鹿亦蘧庐。曾闻聃叟论刀密，欲起坡翁笑磨驴。信有眼前一杯酒，老夫非是爱谈虚。
首尾吟二首·其二
作者：苏葵
朝代：明

老夫非是爱闲言，膏火怜渠谩自煎。汉史偶观方技传，南华深契达生篇。贤愚贵贱真同尽，才辨聪明不要全。几个孟郊鸣未了，老夫非是爱闲言。
马汝砺府倅入觐乃翁侍读先生以诗示之还治予步韵以赠
作者：苏葵
朝代：明

纷纷利名场，爱早畏迟暮。腾踏尽争先，有如舟兢渡。谁怜三月花，偶值终朝雨。既不谬书空，岂眩今为注。笑彼斗筲徒，捧腹作蛙怒。宾僚谅匪轻，况是纱笼护。倾阳心愈丹，驰祝万年祚。卮酒就高堂，斓斑学莱仆。子年本方青，亲发亦未素。宴赐承天恩，蓼萧被瀼露。造化有足徵，否泰自更互。德星近微垣，祥光在门户。莫言行路难，暂蹴南还屦。赵轨称循良，清白天所付。我非邵尧夫，解究天人数。以往测未来，报君五云路。尺蠖屈后伸，物理此其固。赠言和杨春，窃愧负贩裤。玉堂有老仙，锦衣绣搏鹭。示辞差胜韩，摩挲谢庭树。白璧纵投泥，元不沾滓污。仰笑千载人，徒誇何物妪。汪汪千顷波，眼前见风度。鲤庭浃月谈，义理益厌饫。内充气尤宏，岂倩外物助。金玉与土苴，轻重在自悟。喧阗鼓淫哇，寂寥伤大濩。世情不足怜，古道请共慕。恬淡齐王晞，愚直汉长孺。冷热熟较量，刚柔曷吞吐。长啸向秋山，烟消却如故。
麒麟砚赠某生
作者：苏葵
朝代：明

手持铁斧端溪去，斫断山腰骨应露。马肝龙尾任拣选，割月磨云洗烟雾。良工妙手穷雕锼，玉芝艳艳麒麟游。千年铜雀不敢伍，万家即墨曾封侯。得之合作文房宝，愧我疏慵兼潦倒。毫端未解回万牛，纸上龙蛇欠挥扫。殷勤持赠青衿子，花间研露清香起。墨云闪闪蘸天光，笔阵堂堂动风雨。等閒莫道美新非，时穷莫献光范书。夜窗细著匡君策，直与天人期并驱。我言欲尽情未尽，石有坚刚与温润。凭君比德终无惭，他日凤皇在千仞。
黄钟粤太守受知于总督秦公时用兵田州公以太守董役玺书褒奖秦公并及太守赋此贺之
作者：苏葵
朝代：明

圣主如天雨露饶，潢池兵甲未全消。从来渤海才堪托，可恨楼兰首合枭。万里凤书褒节度，上方龙剑付嫖姚。凭君莫负知人鉴，麟阁丹青在后描。
齐鲁观风为某侍御题
作者：苏葵
朝代：明

萧萧骢马豸衣新，负弩前驱动陌尘。山入琅琊千古壮，月明凫绎万家春。衣冠不改姬公化，闾巷犹谈仲父仁。收拾归来献明主，都亭何用更埋轮。
龟峰书院
作者：苏葵
朝代：明

三十年前鼓箧游，龟峰祠下看江流。重来季子未金印，前渡刘郎空白头。往事萧条同逝水，故人零落独悲秋。摩挲旧日题名处，烟雨苍苔不可求。
殉难题壁作
作者：苏观生
朝代：明

人皆受国恩，时危我独苦。丹心佐两朝，浩气凌千古。
秋夜对客
作者：苏观生
朝代：明

木叶已脱尽，凄然秋独深。对君明月夜，感我岁寒心。海角迷归路，天涯失暮砧。夜长浑不寐，拔剑舞寒林。
一树梨花压海棠
作者：苏轼
朝代：明
体裁：诗

十八新娘八十郎，苍苍白发对红妆。鸳鸯被里成双夜，一树梨花压海棠。
雨中邀李范庵过天竺寺作二首·其二
作者：苏轼
朝代：明
体裁：古风

老禅趺坐处，疏竹翠泠泠。秀色分邻舍，清阴覆佛经。萧萧日暮雨，曳履绕方庭。
寄怀延津门人李冢宰刘侍御
作者：苏黎庶
朝代：明

归来霜鬓几经秋，念尔鸿裁侍玉旒。抗疏明光推起草，澄清畿甸见宣猷。斗间遥睹双龙合，海外真成独鹤游。因忆谈经寒署后，相思人在凤池头。
玉如意击案歌
作者：苕上君
朝代：明
体裁：古风

吞吐日月兮啜其英，浩气磅礴兮得长生。糠秕浊世兮高蹑乎太清，虽天上之无愁兮羡人间之有情。溯清风于子夜，乐故人之瑟琴。白鹤舞兮丹凤鸣，会看迎子之驭而徜徉乎瑶京。
杨思敬东郭草亭宴集
作者：苗衷
朝代：明
体裁：古风

芳春倏云暮，暇日鸣玉鞘。群公夙有约，驾言适东郊。冷卿远相迎，会此文字交。开筵俯亭沼，次第陈觞肴。疏花粲檐前，好鸟鸣树梢。眷兹百物遂，乐饮恣歌嘲。
江行
作者：苟安
朝代：明
体裁：五言律诗

白浪排空滃，惊涛振耳雄。黄龙行水背，雷鼓动江中。泛泛波无定，迢迢海欲通。奇观今始见，亦不负桑蓬。
题明皇幸蜀图
作者：范俊
朝代：明
体裁：七言绝句

五王衾枕冷于冰，日晏妖环睡不醒。赢得愁云迷剑阁，空歌一曲雨淋铃。
咏剪春罗
作者：范允临
朝代：明
体裁：五言绝句

君恩宴曲池，为郎制宫锦。月落杏花寒，裁缝剪刀冷。
斋联
作者：范允临
朝代：明
体裁：联

松风高士供；兰梦美人圆。
无
作者：范允临
朝代：明
体裁：联

门前白水流将去；屋里青山跳出来。
有忆
作者：范允临
朝代：明
体裁：五言绝句

井唾不复顾，花飞难再攀。江头一片月，应化女郎山。
题云声庵
作者：范允临
朝代：明
体裁：五言律诗

结草去孤城，湖村对眼明。敝衣裁野色，清磬出云声。洒墨惊蛇走，谈经任鸟听。翻嫌赋招隐，人世近知名。
分宁道中
作者：范兆祥
朝代：明
体裁：七言绝句

寒水涧头花乱开，燕子石下波萦回。独鞭瘦马截流去，鹳鸟一声山雨来。
向湖边
作者：范兆芝
朝代：明
体裁：词

芳草洲前，波皴细縠，冷浸贺家遗宅。一曲清流，是狂奴曾乞。任当年鼓震渔阳，铃霖蜀道，不改湖光澄碧。水底眠来，缅高风未息。我亦生平，雅抱烟霞癖。又千条柳线，漾三分春色。鸭绿粼粼，更新添几尺。荡兰桡，欲与浮鸥敌。恰船似天上坐，来将汰击。渺渺予怀，喜青山犹昔。
月夜与日钦朱先生坐草斋
作者：范再
朝代：明
体裁：七言绝句

草屋储书傍竹低，屋东野草与墙齐。夜深开户放月入，不耐莎鸡竹外啼。
别张训导
作者：范准
朝代：明
体裁：五言律诗

近识张夫子，情深似故知。何须鸡黍约，已有鹿门期。此别五千里，且论三百诗。舟行在明发，云树渺相思。
无脚鸡
作者：范准
朝代：明
体裁：古风

群鸡唱罢山月落，一鸡峨冠却无脚。腷腷膊膊转雌声，乃与雄鸡相对鸣。有翎飞不高，无足胡能行？徒为牝晨祸家庭。羽毛之孽何由生，气淫运乖非祥祯。德辉之鸟翔千仞，安肯下食共尔相喧争？
松萝谷
作者：范准
朝代：明
体裁：古风

寻幽兴未涯，窈窕入深谷。长松生昼寒，香萝蔓春绿。绵绵石上葛，冉冉篱下菊。樵子时相逢，和歌自成曲。吾将从杖屦，题诗满青竹。
题小画留别韩文忠二尹
作者：范准
朝代：明
体裁：七言绝句

夜来梦列吴塘路，月冷霜寒白雁啼。今日题诗看画处，隔江山色是淮西。
买山清凉山游憩志喜
作者：范凤翼
朝代：明
体裁：四言诗

伊予夙好，养姿林麓。如彼倦羽，靡思出谷。虽乏山资，微尚弥笃。惠侥灵丘，眷言相属。峰势却略，松风清穆。森阁冠岭，直造云族。日月敷华，旷朗心目。钟奇争售，江练如束。户庭黝窈，悠然静肃。我友胜侣，共禀清淑。载商崇搆，载骋遐瞩。亦既乐止，谓予愿足。野夫托体，洵石与木。于焉用晦，媚兹幽独。优游舒啸，爰伸偃蹙。
减字木兰花·邗江归思
作者：范凤翼
朝代：明

晴云如絮，霎时飞入银河去。露洗遥空，廿四桥头一笛风。客窗无暑，片霎芳塘清晓雨。月冷邗沟，梦破狼峰绝顶秋。
古意
作者：范凤翼
朝代：明
体裁：乐府曲辞

新调楚江秋，丝肉声相和。一曲弹未终，羁人泪双堕。
夏日李后冈先生五柳园宴集
作者：范凤翼
朝代：明
体裁：五言律诗

三径何幽胜，居然陶令家。凉风鸣豆叶，疏雨落桐花。虚院疑秋早，深林信日斜。最怜尘事隔，心赏足烟霞。
夏日过饮君印静芳轩即事
作者：范凤翼
朝代：明
体裁：七言律诗

娟娟静绿树交加，障却炎尘客不哗。雨洗月光清似水，香闻莲叶胜于花。移尊石几凉消酒，袅壁炉烟晚斗茶。歌管何缘篱外度，郁轮风调本君家。
延令西乡同梦叟赋
作者：范凤翼
朝代：明
体裁：六言诗

十年不过延令，问俗殊异他方。处处宜桑宜竹，家家乃积乃仓。子鲚时鱼充市，朱樱绿笋盈筐。城子潮同杨子，西乡景似吴乡。风气渐隆骚雅，人情容得疏狂。只馀一事堪恨，名园底事荒凉。
征途
作者：范凤翼
朝代：明
体裁：古风

岁晚疲征途，蓝舆载归梦。野风吹又醒，明月劳相送。荒村灯火微，远寺钟声动。投宿僧寮中，所忻酒盈瓮。
春日酌花下
作者：范凤翼
朝代：明
体裁：古风

一春日日同花醉，醉即抛琴伴花睡，花气朝来沾酒腻。花底常教挂酒瓢，花残怕似红颜凋，春愁无酒若为浇。西园有酒花如绮，东邻不醉花光死，谁分春花逐流水。
暮鸦
作者：范凤翼
朝代：明
体裁：五言律诗

隋柳寒鸦散，南飞三两群。争巢愁落日，反哺逐归云。度岭联还断，抢风聚更分。城头霜月苦，哑哑不堪闻。
水阁
作者：范凤翼
朝代：明
体裁：五言律诗

凉飙动水阁，卷幔坐能幽。竹屿连朝雨，荷池三伏秋。茶声入高枕，花气上层楼。镇日无人到，凭阑数白鸥。
游招隐洞访懋修禅师
作者：范凤翼
朝代：明
体裁：六言诗

支筇拨将烟路，信步误入云堆。兽窟今来佛窟，书台本自香台。山高不惹尘坌，境僻自隔嚣豗。玉蕊泉宜枕藉，袈裟地费穿裁。下舂樵斧未歇，上界经磬方催。红叶漫天花雨，碧峰拔地莲开。垂柏清影可憩，蹲鸱腻粉堪煨。焚香粗具松果，瀹茗旋爇秋荄。爱此维摩十笏，可容徵士三杯。
湖上晚坐同贞父作
作者：范凤翼
朝代：明
体裁：五言律诗

花宫连后院，草阁俯前川。宿雨凉犹在，孤云澹可怜。林疏偏受月，湖阔欲吞天。坐觉嚣尘静，临风意洒然。
田居
作者：范凤翼
朝代：明
体裁：七言绝句

夜来霖雨足西庄，薄醉携童看插秧。岸树成行沾湿重，低枝压帽枣花香。
盱眙山中
作者：范凤翼
朝代：明
体裁：古风

山家住林坳，林昏尝晏起。石隙日初明，午鸡动墟里。历落下山椒，得此林塘水。水鸟戏衔鱼，悠然步河觜。
秋夜集王氏水亭
作者：范凤翼
朝代：明
体裁：五言律诗

小院秋容澹，长河晚色凉。棋声花外落，酒气月中香。作客生尘事，离家觅睡方。良宵那可负，鼓枻弄沧浪。
秋日渡江
作者：范凤翼
朝代：明
体裁：七言绝句

瓜渚轻舠破浪风，金焦山麓乱流中。秋高不避波涛险，欲看江南柿叶红。
秋日社集僧房仍移酌田家分韵得微字
作者：范凤翼
朝代：明
体裁：七言排律

空门浩劫驻流晖，遇赏同人愿不违。搥磬法堂生午寂，浮杯僧担卸云飞。雁鸿影澹书空远，络纬声悽得气微。葭菼半藏渔父艇，豆花全护野人扉。好将庭际垂杨线，为制霜前青芰衣。细切橙齑鱼味美，新刍菊酿蟹脂肥。四时览胜三秋最，千里论交一士稀。试问吾曹开社后，东南风雅定谁归。
舟次立秋
作者：范凤翼
朝代：明
体裁：七言排律

俄惊一叶下长河，客路兼秋意若何。乍喜清飙将暑去，更怜新雨赠凉多。阴森岸树如搴幕，碎曳波纹似织罗。风槛半扃萤巧入，夜砧初动雁偏过。鱼鳞片片黏青汉，蟾影娟娟濯碧波。局罢壶乾宵漏断，一声何处起渔歌。
退园即事·其一
作者：范凤翼
朝代：明
体裁：七言绝句

迟日偷閒一举卮，流光堪惜更堪悲。鼠姑开遍春馀几，为倩封姨且莫吹。
退园即事·其二
作者：范凤翼
朝代：明
体裁：七言绝句

螺髻江干蘸碧浓，近来老眼渐朦胧。何当吹却前溪树，送出栏头几片峰。
采莲曲·其一
作者：范凤翼
朝代：明
体裁：乐府曲辞

水云香处低声唱，罗襦不辨翠荷㨾。玉手垂垂藕不如，轻盈欲步莲花上。
采莲曲·其三
作者：范凤翼
朝代：明
体裁：乐府曲辞

采莲湖水湖光曙，小舟棹破云深处。荷风忽揭锦裆开，翻身一道穿花去。
采莲曲·其二
作者：范凤翼
朝代：明
体裁：乐府曲辞

含意亭亭立秋水，不爱莲花爱莲蕊。莲花欲堕愁杀人，莲蕊偏如年少子。
采莲曲·其四
作者：范凤翼
朝代：明
体裁：乐府曲辞

采得莲来恣郎取，翠眉一蹙泪如雨。郎只贪莲带露甘，可知莲子心中苦。
金山对月同王伯举给谏赋
作者：范凤翼
朝代：明
体裁：五言律诗

崖月窥残酌，天风吹短衣。山从墟界立，潮曳海云归。竹屿传清梵，松房占翠微。已拚逃世鞅，江上理鱼矶。
湖上
作者：范又蠡
朝代：明
体裁：七言绝句

莺花老残雨未晴，山头云散复云生。驱牛饱饭湖边草，明日秧田带水耕。
一剪梅
作者：范受益
朝代：明
体裁：曲

寡妇孤儿共守贫。兀坐书斋。堕泪纷纷。黄昏独自掩柴门。我做孤儿。爹做孤魂。
一剪梅
作者：范受益
朝代：明
体裁：曲

旦上：月满孤房泪满衣。痛忆良人。屈丧天涯。黄沙骨冷梦难归。争奈家贫。难教孩儿。
一剪梅
作者：范受益
朝代：明
体裁：曲

生：镇日愁来懒看书。谁念寒儒。谁济寒儒。谩思家里有贤妻。难解愁眉。难展愁眉。
一封书
作者：范受益
朝代：明
体裁：曲

外：吾开学在此。要人才来聚会。伊令嗣貌美。想是聪明智慧的老先生。。他寡妇贫居犹教子。富室缘何不读书合前。
一封书
作者：范受益
朝代：明
体裁：曲

妻郭氏。寸笺上达儿夫周解元。从别后。苦万千。张敏不仁难尽言。今喜孩儿得中选。弃职寻亲到海边。见鸾笺。莫留连。及早回来雪大冤。
一封书
作者：范受益
朝代：明
体裁：曲

小生：爹何处未归。叹家贫教娘惨凄。今日里训诲。守娘亲岂敢违。便做成名荣贵日。早难道双亲未老时合前。
一封书
作者：范受益
朝代：明
体裁：曲

末：观此子可喜。外：大人何喜。末：那容颜多秀丽。看此子可悲。外：大人何悲。末：父身亡。母教儿先生。。你与我专心勤教诲娘子。。管取你孩儿成大儒合前。
一封书
作者：范受益
朝代：明
体裁：曲

蒙容纳意美。望哀怜无父儿。儿顽劣无知。望示罚。休恕罪我那儿。。若得你读书成大器。莫忘了先生指教迷。合：读诗书。但勤劬。期取功名天下知。
一撮棹
作者：范受益
朝代：明
体裁：曲

心惊战。急扶抬。莫久延。旦：抬在那里去好生：禁声。。只恐怕有耳在隔墙。只恐怕有耳在隔墙。那其间风声怎免。为冤家添泪涟。为冤家添泪涟。
三段子
作者：范受益
朝代：明
体裁：曲

末：劝君此行赴南宫。文场战敌。下笔有神。顷刻赋日华五色。若还果得文章力。谩自步蹑云梯路。管取荣登仙桂籍。
下山虎
作者：范受益
朝代：明
体裁：曲

一似苏卿海上牧守羝羊。他那里怎知我到在大泽久藏。慇勤要寄个音书。无奈上林路长。慢回首家乡珠泪汪苦。我妻子应无恙。未审何年情再讲我周羽好痴。。竟不想饥寒死在衰草路傍。说什么松菊犹存三径荒。
不是路
作者：范受益
朝代：明
体裁：曲

丑末：事体已逼。文书紧急在朝夕。此间就是。不免径入。生：保正首领何来。丑末：为筑河堤。官司差你做夫役。生旦：好难测。瘦怯怯书生没气力。身只单丁口欠食。把别人选择。可怜见将咱一名换易。末：好不识。官司立下文籍。点起花名都上册。到官司。生：这个。我去不得。丑：伊顽不去我受责。生旦：泪空滴。万苦千辛皆遍历。夫妇分离谁痛惜。这堤怎塞。料做鬼在黄河岸侧。丑末：慢空忧郁。慢空忧郁。
东瓯令
作者：范受益
朝代：明
体裁：曲

娘言语。兀自不遵依。可知朋友中间生是非。一番打骂不成器。亏娘受十馀年吃遭际。他年若得锦衣归。端的是男儿。
东瓯令
作者：范受益
朝代：明
体裁：曲

小生：男文墨。女针指。教子读书爹所为。可怜不得趋庭训。断机将儿诲。他年便做锦衣归。早难道身挂老莱衣。
临江仙
作者：范受益
朝代：明
体裁：曲

二十年前多少事。离愁别恨休论。将书寻父我儿身。痛怜亲骨肉。重返旧家门。
临江仙
作者：范受益
朝代：明
体裁：曲

蒙娘严命去攻书。受尽万千羞耻。
临江仙
作者：范受益
朝代：明
体裁：曲

这苦无处诉。不平事天知我。
乌夜啼
作者：范受益
朝代：明
体裁：曲

昔日痴迷。抵死推辞不肯随。他今朝夫死。难受饥寒。怎守节义。安排筵席赴佳期。嫦娥自降临凡世。合：银烛交辉。从今整顿做乘龙佳婿。
乌夜啼
作者：范受益
朝代：明
体裁：曲

末：守志难移。洁似秋霜清似水。若不是机关奇巧。怎得娇姿许诺无辞。今宵神女下瑶池。襄王亲降巫山底合前。
二莺儿
作者：范受益
朝代：明
体裁：曲

老旦：非是我从来敬你。从来羡你。苦谏我儿夫不肯依。他归来说你和他完聚。真伪未知。特来探取。今见你花容伤毁。细思之。方信道周秀才家有这般贤妻。
二莺儿
作者：范受益
朝代：明
体裁：曲

遭贫困。受饥寒。有谁来管取。被你儿夫厮禁持。千般苦。万般推拒。何不看我花容伤毁。这显迹如何瞒你。细思之。却见来张员外家有这般贤妻。
二郎神
作者：范受益
朝代：明
体裁：曲

小生：即日堂前拜别。促装往上国。娘在家中。莫为儿惨戚。儿去途中思娘越添悲忆。便做蟾宫折桂客。要荣我灵椿怎得合前。
二郎神
作者：范受益
朝代：明
体裁：曲

愁无极。只为送孩儿。不见亲爹在侧。曾送我儿夫遭配役不想今日。又送孩儿科场求取官职。儿去科场必有荣贵日。爹去后绝无信息。合离别泪把当年离恨提起重滴。
五供养
作者：范受益
朝代：明
体裁：曲

家贫儒素。为绝粮奔走道途。外：其时你回来什么时候了。生：黑朣朣归来天已暮那时被绊了一跌。。觉一物当途倒卧。将为是何人撇下物。却原来是个尸横路。只此情实实恳诉。望推详盘覆冤祸。
五供养
作者：范受益
朝代：明
体裁：曲

小生：我无钱欠财。刺血写经。走遍天涯。天怜儿受苦。寻见父亲来。爹须见儿心眼开。娘凝望儿愁无奈合前。
五供养
作者：范受益
朝代：明
体裁：曲

生：儿今大魁。懊恨你爹身流落天涯。只愁你娘做了别人妇。爹做死尸骸。谁想道守节妇教子成大才。背生儿寻父临边界。合：提起当年事愁满怀。骨肉相逢。喜中变哀。
五更转
作者：范受益
朝代：明
体裁：曲

告圣贤乞垂庇。这冤屈神自知。若还果有果有杀人罪。神理昭彰鉴察周羽。若还是命运蹇。天道危。难脱离。阴兵打死。打死心无悔。免教途中。受尽狼狈。
五更转
作者：范受益
朝代：明
体裁：曲

望你们宽容恕。休得苦禁持。更深夜静。夜静图一睡。待等天明拚死前去大哥没奈何。。我终是死。且放松。免做残疾鬼咳。大王爷。。若得好梦。好梦还乡里。便死在黄泉。我也不忘你恩义。
五马江儿水
作者：范受益
朝代：明
体裁：曲

净：自小生来豪杰。家中颇有钱。谁想今朝受罪。多与盘缠。好酒请咱吃几碗合前。
五马江儿水
作者：范受益
朝代：明
体裁：曲

天网疏而不漏张敏这厮呵。。你为人太不悛。从前作过。赦后结冤。万剐凌迟谁见怜。合：休想再生还。押配邕州路远。如履深渊。
亭前柳
作者：范受益
朝代：明
体裁：曲

净丑上：咱两个。每双双。终日恣猖狂。请人来吃酒。把他做钱当。远观有个穷酸相。请他来吃酒。骗他一场。
似娘儿
作者：范受益
朝代：明
体裁：曲

平地一声雷。桃浪暖已化龙鱼。曲江赐罢琼林宴。宫花帽簇。天香袍染。高步云梯。
似娘儿
作者：范受益
朝代：明
体裁：曲

老旦上：香闺寂静。见花开花落伤情。星霜两鬓岂长青。只愁秋风景暮。丹桂一枝绝影。
侥侥令
作者：范受益
朝代：明
体裁：曲

生：恩多难撇漾。欲去意迟迟。只恐水远山遥难相会。欲报这深恩知甚日。
倾杯序
作者：范受益
朝代：明
体裁：曲

旦：如今谢你们得放身。便死也相感戴。二十年来永绝音耗。每日忧怀。愁锁妆台。报道儿占大魁。我夫还在。担搁狼狈大哥。。你说这桩喜事。到添我一般哀。
倾杯序
作者：范受益
朝代：明
体裁：曲

末：堪哀。你丈夫记当初配广南。是我亲押解。恨张敏不仁。与我钱财。要将伊夫婿打死天涯。感得神明托梦。放他脱离。免他灾害。若要寻亲。相见须到鄂州界。
倾杯序
作者：范受益
朝代：明
体裁：曲

闷积愁堆。恨经年冤苦。无由得解。见说孩儿乍登甲第。略展愁怀。闻伊贺喜。你说道这般喜事。使奴惊怪。更不知这桩喜事。还从那得来。
入破
作者：范受益
朝代：明
体裁：曲

衣锦还乡里。谁不生欢喜。我娘亲缘何番成一段愁绪。欲问还疑。未审孩儿有何罪。望娘恕责罚。从娘命。儿不敢违。旦：你怎知。我吃尽万千狼狈。不因你我也丧沟渠。肯受他人禁持。小生：料想我爹行。必受何人冤屈。我是个不孝儿。长养成人。兀自不知娘的就里。旦：为筑河堤。无钱使用。告求张敏借钱使。谁知他虚填了空头文契。把他人杀死。诬告你爹做杀人重罪。他计嘱官司。把你爹屈招认罪。后来逼我强婚不从。只因你在娘身。已无可推辞。只得把花容剖破。方得两分离。只这刀痕。是你娘伤心痛处。
八声甘州
作者：范受益
朝代：明
体裁：曲

净：何必恁过忧。论为财主须用机谋。当今时世。使不得良善温柔。今朝有酒今朝醉。明日愁来明日愁。劝伊且开怀畅饮歌讴。
八声甘州
作者：范受益
朝代：明
体裁：曲

净：儿孙注定有。说甚么修与不修。如今天道。管什么有后无后。窦十郎有五子终是死。邓伯道无儿名誉留。劝伊把閒言閒语都勾。
八声甘州
作者：范受益
朝代：明
体裁：曲

老旦：休休。北邙山多古丘。尽是昔日英雄。夺相争侯。惟有江山依旧。前人田土。后人收留。叹介：孤身旦夕谁送老。两鬓潇潇今已秋。细思。休得要使尽机谋。
八声甘州
作者：范受益
朝代：明
体裁：曲

老旦：钱财虽有。暂借人权管。令伊看守你说豪富。我将古人比与你听。。石崇豪富净：也不让他。老王戎谩把牙筹净：他怎赶得我。老桑田尚然曾变海。豪富如何常保守。劝君何不及早回头。
凤凰阁
作者：范受益
朝代：明
体裁：曲

生上：家乡何处。回首重重烟水迷。鸳帏几度梦空归。他那里应疑我是鬼。音书难寄泪频滴。烟岚瘴雨。
出队子
作者：范受益
朝代：明
体裁：曲

净：思之叵耐。思之叵耐。泼贱婆娘没道理。面皮割破太无知。毁坏花容惹是非。激得我怒从心起。
出队子
作者：范受益
朝代：明
体裁：曲

老旦上：贞烈贤女。贞烈贤女。凛似秋霜清似水。我夫相约赴佳期。为甚么霎时忙走归。莫不是佳人守节未许。
刘衮令
作者：范受益
朝代：明
体裁：曲

末上：黄河决。黄河决。千里怒波生。百里民居。漂没已尽。风波稍平息。灾祸犹可悯。筑了瓠子堤。风波始平治。
刮鼓令
作者：范受益
朝代：明
体裁：曲

丑：蒙驱使宋清。既知恩。当报恩。今夜持刀潜去。管教他一命倾。若取那佳人。先请宋清吃几瓶合前。
刮鼓令
作者：范受益
朝代：明
体裁：曲

他家里最贫。我威风。人共闻。要他妻房归顺。做事不成。被人笑哂。今夜里去杀人。把尸首抬在周家后门。丑：杀人。合：恐隔墙有耳。且低声。那窗外岂无人。
刮鼓令
作者：范受益
朝代：明
体裁：曲

儿不孝有罪。叹当初在娘怀抱里。恨杀仇人张敏。起谋心将恶计施。严父配边隅。逼勒母亲偕伉俪。要全节义损芳姿。家无主。囊又虚。朝思暮想锁双眉。今日里重再会。一家门里喜无虞。
刮鼓令
作者：范受益
朝代：明
体裁：曲

生：思昔日困危。被官差去筑堤。只为无钱支应。将空约张家去告取。因见我娇妻。谁知从此起祸危。虚填钱数恣非为。杀人命。诬陷取。官司不辨是和非。屈招罪。远配离。今朝喜得返乡闾。
剔银灯
作者：范受益
朝代：明
体裁：曲

净：又何劳娘子自来。要钱时小生当贷。从今利息吾不爱。愧仓卒无物相待合前。
剔银灯
作者：范受益
朝代：明
体裁：曲

念奴家时乖运乖。告求人出于无奈。多蒙大德深感戴。事毕后偿还恩债。合：官差只不过费财。得钱去儿夫事解。
剔银灯
作者：范受益
朝代：明
体裁：曲

旦上：孩儿去京华。拜紫宸。一别后杳无音信。知他有着荷衣分。知他是依旧白身。思之教人断魂。无由得音信到我门。
剔银灯
作者：范受益
朝代：明
体裁：曲

末：我当初原是个解人。周秀才不曾身殒。中途放他逃得命。都道他果作孤魂。如今他孩儿步云。特来报父子喜音。
剔银灯
作者：范受益
朝代：明
体裁：曲

灵鹊噪。何喜可报。莫不是爹儿归早。牛郎织女伊通报。一岁里一度河桥。听噪一声声渐高。有何事即忙便到。
剔银灯
作者：范受益
朝代：明
体裁：曲

老旦：这佳人莫非是祸胎。引得他疯狂颠怪。净：留周娘子吃饭去。老旦：他儿夫望得钱来解。事关心怎留他在合前。
卜算子
作者：范受益
朝代：明
体裁：曲

净上：周氏太愚痴。空把花容毁。
卜算子
作者：范受益
朝代：明
体裁：曲

老旦上：岁月相催人易老。空堆积满堂金宝。夫婿心痴。儿孙梦杳。羞睹宜男芳草。
双鸂鶒
作者：范受益
朝代：明
体裁：曲

丑：又堪怜我卑人舍弟。充保正家住方隅。因差周羽做夫役。为爱钱故有是隙。是他谋计。系杀人命周家罪合前。
双鸂鶒
作者：范受益
朝代：明
体裁：曲

我如今心欢意喜。这人命周羽杀死。尸在他门首。要他招一定无疑。你火速办状词。到官司伸理。系干人命难逃避。合：经官验死人尸。看周羽故杀是实。
双鸂鶒
作者：范受益
朝代：明
体裁：曲

末：听诈言未必然。休得要乔厮埋冤。到官司厅上明台判。生：你若要到官。拚一命先丧黄泉。
双鸂鶒
作者：范受益
朝代：明
体裁：曲

生：非干是我相轻贱。听哀告望相怜。念我是他乡流落此间。蓦然见他两个。抵死相牵要请归。谁知他先自分散。
双鸂鶒
作者：范受益
朝代：明
体裁：曲

看伊家孱弱瘦脸。怎说出无理之言。既来饮酒。怎推得囊里无钱。枉被人打数拳。到底难免。
哭相思
作者：范受益
朝代：明
体裁：曲

万苦千辛同受尽。谁知又作刑囚。夫妻分散不容留。在他檐下过。怎敢不低头。
哭相思
作者：范受益
朝代：明
体裁：曲

但愿夫妻情不断。再图后世重相见。
哭相思
作者：范受益
朝代：明
体裁：曲

旦：儿去也泪双垂。儿行千里母心随。教娘望断南来雁。一日思儿十二时下。
哭相思
作者：范受益
朝代：明
体裁：曲

旦：莫为娘行便转归。小生：劝娘宽取莫思儿。世上万般哀苦事。无非远别共生离小生下。
哭相思
作者：范受益
朝代：明
体裁：曲

谁料今朝重厮见。似珠还合浦镜重圆。
啄木儿
作者：范受益
朝代：明
体裁：曲

旦：蒙尊赐。岂敢辞。院君的钗儿是员外的。既割面回避恶名。死也难受你的东西。我儿幼小。望你相怜济。此恩胜似钱和米。合：泪空滴。有谁人不可怜。要相逢又被嫌疑。
啄木儿
作者：范受益
朝代：明
体裁：曲

老旦：贞洁意。清似水。这些儿真可取。只怕你贫受饥寒。坏了周氏孩儿。天若可怜周家主。保全此子能成器合前。
啄木儿
作者：范受益
朝代：明
体裁：曲

若得容颜破。节义高。身体发肤何足道。奴若要青史名标。少不得血污刚刀。便做受之父母难全孝。自知早被婵娟误。却不道承恩不在貌。
喜迁莺
作者：范受益
朝代：明
体裁：曲

生上：双眉频皱。问乾坤为何令人不偶。花县征徭。衡门贫困。两事不堪搔首。旦：九万鹏程须展。五百青蚨终有。
四时花
作者：范受益
朝代：明
体裁：曲

净：心肠小。见不深。有甚十分打紧。总有万语千言。只是不听。详论。你这里气吽吽恶发怒嗔。我心中喜欣欣意欲做亲。古昔贤妻也从夫顺不是老张誇口。。管交绿窗女自到吾门。
四时花
作者：范受益
朝代：明
体裁：曲

老旦：你若娶秦楼女。楚馆人。我也甘心不论。若还他果少钱债。从君折准。评论。你这里虚飘飘填写契文。他那里实柸柸担着战兢。直待要喜孜孜意欲做亲。怎忍见眼睁睁夫妻两分。你为富不仁。心肠忒狠岂不闻石崇劫掠商贾。将三斛明珠。换得绿珠。后来只因那绿珠呵。。将金谷园变作榛荆。
四边静
作者：范受益
朝代：明
体裁：曲

牛马枉穿儒衣服。杀人心太毒。休得顺人情。依条例拘束。合：杀人罪恶已招伏。除是拜天恩。方得离牢狱。
四边静
作者：范受益
朝代：明
体裁：曲

生：缧绁之罪无偏曲。不恨受诛戮。只怕身丧与家亡。宗支有谁续合前。
园林好
作者：范受益
朝代：明
体裁：曲

小生：听原因令人可哀。呀。你是我的爹爹了。生：我没有孩儿。你不要认差了。小生：我是背生儿。逆天罪大。生：你既是我背生儿。叫什么名字。小生：叫周瑞隆。生：原来果然是我孩儿。我那儿。抱哭介小生：二十年教爹爹飘败。不厮见。泪盈腮。相见后。喜盈腮。
园林好
作者：范受益
朝代：明
体裁：曲

念我是周羽秀才。小生：家中有什么人。生：妻郭氏临别怀胎。小生：贵表。生：表字维翰相代。小生：离家几时了。生：离家有二十载。离家有二十载。
夜行船
作者：范受益
朝代：明
体裁：曲

日永黄堂无外事。潜踪迹暗察民情。白叟休猜。黄童莫睹。违者断无轻恕。
大斋郎
作者：范受益
朝代：明
体裁：曲

我是富家儿。不怕肚中饥。先生教我读诗书。读书有何益。一日还我吃三厨。
大环着
作者：范受益
朝代：明
体裁：曲

感慈亲教子。感慈亲教子。跋步山川远寻取。千辛万苦皆经历。刺血写因依。去鄂州界里。感得恩人与父台卿集。偶来旅邸。父子相逢。一旦真奇异。喜重相会。从今暮乐朝欢。休把良辰费。为富不仁。今已遭边配。方遂吾心意。
天下乐
作者：范受益
朝代：明
体裁：曲

旦上：风动柴门客到家。潇潇疏雨打梨花。残灯剔尽无聊赖。盼不归时悬望他。
太平令
作者：范受益
朝代：明
体裁：曲

末上：奉奏丹墀。节孝情词已备知。都堂敕令临边地。办香案。秉威仪。
太平令
作者：范受益
朝代：明
体裁：曲

生：家本寒微。受禄无功空自愧。多蒙保奏承恩庇。劳使臣。到寒居。
奈子花
作者：范受益
朝代：明
体裁：曲

保正身役难当。差科日夜常忙。修筑瓠子多劳攘。那由咱半些说谎。差迟只落得取着吃捧。
女冠子
作者：范受益
朝代：明
体裁：曲

我妻借钱将文约去。又谁知中他谋计。虚填二十锭来胡觅。反说道不要利上覆员外。。君子爱财。取之有理。只怕人恶人怕天不怕。人善人欺天不欺。合到今教人怎生区处。
女冠子
作者：范受益
朝代：明
体裁：曲

旦：那时一刬花言语。又谁知中他毒计。早知落在圈套里。宁甘死做夫役。一身拚死。誓无他志。劝君莫作亏心事。东岳新添速报司合前。
女冠子
作者：范受益
朝代：明
体裁：曲

末：欠钱休得埋冤财主。终不然有不还之理。当初好意相怜济。到今日却推拒。我把好言劝你。不信由你我员外心性不是好的。。只怕临崖失马收缰晚。船到江心补漏迟合前。
好姐姐
作者：范受益
朝代：明
体裁：曲

净上丑随：我们薰薰醉归。丑：员外。许多相公在此送净：请了。。多谢得诸公陪侍。到茶坊坐地。好茶吃几杯。末：茶博士接员外。丑：起去。净：茶博士。好茶且请张员外。醉倒王公旧酒垆。
好姐姐
作者：范受益
朝代：明
体裁：曲

净：最喜周家美妻。吾心下贪他娇媚。文书空头。落吾圈套里。合：作区处。不施万丈深潭计。怎得骊龙颔下珠。
好姐姐
作者：范受益
朝代：明
体裁：曲

外：此茶风生两腋。要乘此清风归去。三钟四钟。非吾苦要吃。只愁取。苍生命堕巅崖里。地位清高总不知。
好姐姐
作者：范受益
朝代：明
体裁：曲

末：妇人全没见识。只求个安贫拙计。来日取钱。将言说与伊合前。
好姐姐
作者：范受益
朝代：明
体裁：曲

此茶十分细美。看烹来过如陆羽。一泉二泉。试尝君自知。休轻觑。路逢侠客须呈剑。不是才人不献诗。
字字双
作者：范受益
朝代：明
体裁：曲

丑：娘行孤苦自孀居。独睡。见说生下好孩儿。奇异。他爹边配未回归。忧虑。寡妇孤儿受惨凄。何济。
孝顺歌
作者：范受益
朝代：明
体裁：曲

他一朝怒生嗔。把黄德枉杀身把那尸首呵。。抬在周家后门。诬告官司。屈教他认。外：那周羽怎么了。末：把他边配邕州。做了无主孤魂。休泄漏这段情。咱和你。不安稳。
孝顺歌
作者：范受益
朝代：明
体裁：曲

张员外。太不仁。家私巨万。把人并吞。外：怎么不与他争论。末：有钱可通神。谁敢与他相争论若有冒犯他的。拿到官府去。。有甚么十分打紧。外：你为何这等怕他。末：量我小小茶坊。怎不容忍。多少人家。被他陷作齑粉。外：他的勾当。可细说来。末：若说他做作。教君不忍闻。外：但说不妨。末：若说是非者。便是是非人。
孝顺歌
作者：范受益
朝代：明
体裁：曲

末：去了二十载没信音。人来报说周羽存。若得苍天怜悯。令他见父亲。说起伤情。外：当初怎么不告。末：那有廉吏清官。断雪冤恨。外：他做这样歹事。再有何人被害。末说不尽为富不仁。
孝顺歌
作者：范受益
朝代：明
体裁：曲

末：有个周维翰。家最贫。官差做夫身受窘。他有妻。貌娉婷。无钱去告张敏。那张生喜欣。外：敢是多要他些利钱末：将一纸文契去。。把实契虚填。索钱甚紧。外：可曾还他。末：无可偿还。要他妻儿折准。外：那妇人从也不从。末：他守节不允情。又使机谋害人命。
孝顺歌
作者：范受益
朝代：明
体裁：曲

要他妻子强逼婚。那佳人抵死不肯允。一朝把花容割破做疮痕。方得离分。他有个背生孩儿。生得十分聪俊。外：孩儿怎么不与父亲报仇。末：方才及第回来。那佳人教子寻亲。
宜春令
作者：范受益
朝代：明
体裁：曲

儿今去。读圣书。步花街。穿柳衢。人烟聚处。市井阛阓。书生辈。学堂中。俱是富室之儿。内读书介：猛听得读书声沸。我只得引领孩儿。步入街除。
宜春令
作者：范受益
朝代：明
体裁：曲

小生：爹容貌。儿一般。得相逢在途路间。若还认得。怎生拆散。只愁他寄迹深院。何由得寻觅方便。傥得见。如何说得许多根缘。
宜春令
作者：范受益
朝代：明
体裁：曲

小生：盘缠事。说又难。说将来恐娘心痛酸。程途路上。自能干办。旦：把什么做盘缠。小生：行医卖卜寻觅。旦：行医卖卜。阻了路程。小生：参官贵也须缉探。旦：终不然去求告人。小生孩儿刺血写经为念。
宜春令
作者：范受益
朝代：明
体裁：曲

小生：辞亲去。怎敢延。辨行程。把衣装改换。儿今去也。劝娘休念。途中邂逅相逢。知爹是恁般丰范。望娘亲将何凭据。与爹一观。
小桃红
作者：范受益
朝代：明
体裁：曲

和你同甘同苦。受尽饥寒。谁想道遭磨难也。此去程途有谁见怜。何况涉山川。披枷锁。挨风霜。这苦我也无由见也。我这里孤单伊怎管。合：一旦恩情断。再合甚年。只指望结来生未了缘。
小桃红
作者：范受益
朝代：明
体裁：曲

寒侵短褐。饥搅空肠。举目无亲党也。只听得嘹嘹呖呖。雁儿过潇湘。疏辣辣两三行雁儿。。你吃的是稻和粮。宿的是蓼花汀。游的是芦花荡也。煞强似我饥寒无所傍。比似我被拘囚。怎如得雁过衡阳。
小桃红
作者：范受益
朝代：明
体裁：曲

生：尪羸身已跋涉山川。料想我终须死也。谁收吾骨瘴江边。我便得生还。何况路途遥。没盘缠。我也难回转也妻。我料今生再不能彀与你相会了。。除死后魂魄与你来相见合前末上。
小蓬莱
作者：范受益
朝代：明
体裁：曲

净上：巨万家私颇有。声名播满皇州。只愁白首时光短。可惜少个风流。
小蓬莱
作者：范受益
朝代：明
体裁：曲

造物安排已久。人世里空设机谋。早知老矣。不思无后。又不早回头。
尾声
作者：范受益
朝代：明
体裁：曲

一还一报君须记。古往今来放过谁。贤者贤来愚者愚。
尾声
作者：范受益
朝代：明
体裁：曲

今日招成罪非轻。云阳市上冤怎伸。夫妇相看珠泪零。
尾声
作者：范受益
朝代：明
体裁：曲

伤心只得强分散。两下里悬悬望眼。何日母子夫妻一处欢。
尾声
作者：范受益
朝代：明
体裁：曲

伤心提起这刚刀。要全身。难全美貌。张员外你放心前去。净科旦：将一段祸根苗。与君断送了剖面介众下介净。
尾声
作者：范受益
朝代：明
体裁：曲

千愁万恨都撇漾。未知素餐淡饭在何方。那些个酒解愁肠。
尾声
作者：范受益
朝代：明
体裁：曲

末：两两悲啼有何益。生旦拜介：若得周全感大德丑：你这等拜也没用。。惟有青蚨是上策。
尾声
作者：范受益
朝代：明
体裁：曲

末：此行稳作蟾宫客。休恋红楼颜色。旦：早早回归。休教娘泪滴。
尾声
作者：范受益
朝代：明
体裁：曲

生离死别何足叹。两下里愁怀万千。再得相逢。知他是甚年。
尾声
作者：范受益
朝代：明
体裁：曲

萧萧行李西风里。西出阳关无故知。如遇鳞鸿寄便书。
尾声
作者：范受益
朝代：明
体裁：曲

閒是閒非休争闹。学堂中继晷与焚膏。努力攻书莫惮劳。
山坡羊
作者：范受益
朝代：明
体裁：曲

丑：叹娘行亡却夫婿。最堪怜遭他毒计。你孩儿长大。长大必聪慧。他异日终须报父隙张员外你这等欺心。一朝罪满。罪满盈馀日。也有收纶罢钓时合前。
山坡羊
作者：范受益
朝代：明
体裁：曲

我孩儿方才出世。奈家贫如何存济。何时等得。等得他成器。儿长成只愁娘做鬼。黄河尚有。尚有澄清日。岂可人无得运时。思之。顿教人泪暗垂。伤悲。顿教人泪暗垂。
川拨棹
作者：范受益
朝代：明
体裁：曲

小生：娘也应知爹貌改。生：把什么为凭揣在怀。小生：乍见爹欢喜颜开。乍见爹欢喜颜开。顿忘了娘书在怀。旧啼痕。方展开。新泪痕。滴下来。
川拨棹
作者：范受益
朝代：明
体裁：曲

生：弹珠泪。我孩儿真孝哉。若非你刺血写经。若非你刺血写经。父子们何由再会。苦娘亲。怎布摆。苦娘亲。怎布摆。
川鲍老
作者：范受益
朝代：明
体裁：曲

净：区区一个招不得。十二金钗是甚人。若论富翁。谁不贪红粉。他容貌见着喜欣。若得他来。还你尊卑分。都休论。若得他生男育女。到添得个子孙。
川鲍老
作者：范受益
朝代：明
体裁：曲

平生莫作亏心事。世上应无切齿人。君无子孙。休把阴骘损。他夫妇怎交两分。夫妻厮守。谁无百夜恩。须思忖。必竟是人心相似。休折害子孙。
归朝欢
作者：范受益
朝代：明
体裁：曲

小生：孩儿去。孩儿去。自免叹息。怕光阴如梭过隙。旦：若荣耀。若荣耀。早归驰驿。莫留恋花街柳陌。倚门望你身脱白。须作禹门惊雷客。莫比庸凡空点额。
忆秦娥
作者：范受益
朝代：明
体裁：曲

旦上：遭磨难。遭磨难。可怜挨得身分娩。身分娩。儿身虽在。父身不见。
忒忒令
作者：范受益
朝代：明
体裁：曲

天教我时乖运蹇不知是何物。待我移过了一边。。免教人又遭一绊原来是个醉汉。汉子去罢。。天色晚。何不将身回转。一任径风穿。又不是被儿温。衾儿暖。犹贪着醉眠。
忒忒令
作者：范受益
朝代：明
体裁：曲

小生醒介：你为人真个好呆。不肯睡只管惊怪。有何事将人㤉怼你起初可不道来。。却不道食不言。寝不语。将人好梦惊回。
忒忒令
作者：范受益
朝代：明
体裁：曲

这诗集是我亲手做来。不审他缘何收在且住。若是李员外家中之人。一个个都是我认得的。且待我将灯照看。是那一个。呀。。觑着他庞儿俊。似我妻厮类。试将他语言猜。他丰范似开封府。这因由怎解。
念佛子
作者：范受益
朝代：明
体裁：曲

净：太不是。太不是。不肯重婚配。毁坏花容。再作区处。旦：更言痴。更言痴。少什么人家女。誓不将身来轻弃。请出去。请出去。论疾风暴雨。不入寡妇门儿。
念佛子
作者：范受益
朝代：明
体裁：曲

净：贫穷辈。太无知。买柴如束桂。有朝餐。没夜食。你守节成何济。旦：我守节贞洁如冰。不比你畜类之辈。肯重偕犬羊为婿。
念佛子
作者：范受益
朝代：明
体裁：曲

旦：畜类奸谋辈。为富不仁不义。论他弓莫挽。他马莫骑。我自思家贫貌美。陷我夫身丧沟渠。有何颜中伊毒计。
念佛子
作者：范受益
朝代：明
体裁：曲

泼贱人。忒执拗。口欠食。身上无衣。我怜伊美貌。欲做夫妻。你无知把面皮剖破。看满身鲜血淋漓。自伤残貌美。空费我心机。
懒画眉
作者：范受益
朝代：明
体裁：曲

凤阁鸾台做了栋梁材。芸省兰堂做了词赋魁。也有玉堂金马转天街。也有做阃帅琴堂宰书偏我读你呵。。教我十谒朱门九不开。
懒画眉
作者：范受益
朝代：明
体裁：曲

蓉褥花茵暖相偎穿的是。紫绶罗栏锦绣堆用的是。银瓶犀箸荐金杯睡的是。翠被香衾盖书偏我读你呵。。教我拨尽寒炉一夜灰。
抛诵子
作者：范受益
朝代：明
体裁：曲

休言一字值千金。刺血写经有来因。父母在堂不恭敬。何用灵山见世尊合前外。
抛诵子
作者：范受益
朝代：明
体裁：曲

刺血写经结良因。七轴莲花字字新。身体发肤受父母。毁伤身己为寻亲。合：南无佛。阿弥陀佛。
抛诵子
作者：范受益
朝代：明
体裁：曲

小道家住本河南。涉水登山有万千。刺血写经心自苦。寻亲到此万般难合前。
挂真儿
作者：范受益
朝代：明
体裁：曲

小生扮金山大王上：堪怜周羽遭边配。论杀人果非其罪。
挂真儿
作者：范受益
朝代：明
体裁：曲

生小生上：跋步山川知几许。今朝喜见故园桃李。
挞破歌
作者：范受益
朝代：明
体裁：曲

周家罪犯招成了。想必是身亡分晓。
排歌
作者：范受益
朝代：明
体裁：曲

今日相逢。喜气甚浓。一杯解开愁容。刘伶每日喜匆匆。但愿樽前酒不空。合：歌一曲。饮数钟。人生何处不相逢。容颜醉。厮和哄。一齐拚却醉颜红。
排歌
作者：范受益
朝代：明
体裁：曲

解佩留貂。喜气甚浓。劝君且自从容。休将酒数问石崇。歌罢桃花扇底风合前丑下末上。
普天乐
作者：范受益
朝代：明
体裁：曲

供状人。名张敏。年四十。图家庆。自不合强佔民田。高抬米价。又不合逼人家女子婚配。私置牢狱将人禁。是此供招。并无一字虚认。
普贤歌
作者：范受益
朝代：明
体裁：曲

净上：张千一去到更深。为甚今朝没信音。料想他用心。不怕事不成。可笑周家。周家灾祸侵。
普贤歌
作者：范受益
朝代：明
体裁：曲

净末众上：洞房花烛瑞香浮。今日乘龙结凤俦。花貌正娇羞。及早下妆楼。胜似广寒孤眠虚度秋。
普贤歌
作者：范受益
朝代：明
体裁：曲

夜来兄弟已亡身。知觉前来报四邻。思量不可闻。冤屈怎能伸。特到张家。张家说事因。
普贤歌
作者：范受益
朝代：明
体裁：曲

杀人不觉战兢兢。忙走归来说事因。周家灾祸侵。员外喜事临。管取教君。教君成此亲。
月上海棠
作者：范受益
朝代：明
体裁：曲

遭冤苦。不由人不认杀人罪。况无钱计嘱。有口难诉老爷。。我是个瘦怯怯怕犯法的儒生。怎做得惨刻刻杀人周处。外：那时可有知见么。生：有谁知见。外：有凶器么。生怎生样持刀把人杀死。
望歌儿
作者：范受益
朝代：明
体裁：曲

旦：艰难。我欲待要随伊去。又被官府牵。我欲待拚死相随。奈己身又将分娩。纵有孩儿。永不识父亲之面。合：生不能彀相看和你同饱暖。死不能魂魄和你相留恋。
望歌儿
作者：范受益
朝代：明
体裁：曲

生：难言妻呵。。你若要重婚嫁。我也难将你管。旦：丈夫。你说那里话。生：你如今有七个月身孕。若生下女儿。将往事休题。若生下男儿。取名瑞隆。我那妻。拜介：与我教道他成人。说与他终身怨背介：我周羽好痴。此行生死尚然不知。何况遗腹孩儿。。我只怕他叫别人做爹爹。那时节忘了维翰。
杜韦娘
作者：范受益
朝代：明
体裁：曲

冤家难脱离。只得把花容伤毁。老旦上：莲步忙移。且到周家门里。见介：为甚好容颜。却被刀伤毁。
柳絮飞
作者：范受益
朝代：明
体裁：曲

丑末：小人谨领台旨。台旨。修筑怎敢差迟。差迟。傥有顽民不从的望老爷与我行提。行提合前。
柳絮飞
作者：范受益
朝代：明
体裁：曲

疾忙修筑河堤。河堤。管取目下完备。完备。并力同心去修理。要救百姓民居。民居。合：万事免灾危。一县始平治。
梁州令
作者：范受益
朝代：明
体裁：曲

使气力频打黄荆。那里是辩是非高台明镜。况拘留在此。怎诉不平。小生：还不肯供招生：小的情愿招了。。兀的是死别生离。料想已前定。旦：你怎么就招。生：不须更等。若论杀黄德。周羽是正身。
梁州令
作者：范受益
朝代：明
体裁：曲

天寒晚景。归来已暝。黑朣朣门户都扃小的行至门首。被绊了一跌。。觉一物当路。唬得人战战兢兢小的将手去摸着。是一个人。。将谓是何人沉醉。怕冻死街头。未审何名姓小的叫妻子张灯来。要扶他到暖所在。救他一命。。比及将灯照。小生：正是了。若是别人。你要救他的情也是有的。因见是黄德。顿想前仇。就杀了他。生：原是个死尸形。只这供招是实情。小生：是谁下手杀的。生：若论谁下手。周羽也难明。
梁州令
作者：范受益
朝代：明
体裁：曲

箪瓢陋巷。居贫守静。半步不敢胡行。况平日以儒为业。又何曾害物伤生。小生：黄德差你做夫。有此仇隙。就把他杀了。生：差役科夫常例。又无杀父母之仇。岂敢伤人命。小生：如今见有见人。生：他的言语怎依凭。都是积势合谋做得成爷爷。须仔细。望详情。
梁州令
作者：范受益
朝代：明
体裁：曲

葫芦提不辩个分明。怎教我一笔招认。看这般磨折。有口难分。打得我十生九死。挨不过六问三推。枉了甘执證。旦：丈夫。宁可棍下死。不可刀上亡。生：比似我做残疾鬼。何不早招成。旦：这等说。真个你杀了人。生：难保曾参不杀人。早难道君子的会怀刑。
梧叶儿
作者：范受益
朝代：明
体裁：曲

你犯杀人罪。配边隅。今日里怨着谁。又不是有花并有酒。一步做两步移。合：你好愚痴。那个人怜伊来念伊。
梧叶儿
作者：范受益
朝代：明
体裁：曲

末：你好不知理。说甚的。生：大哥。不说甚么。说那妻子。末：怎顾得那妻儿。我也为伊连累。愁烦心自知。趱行期。早不觉红轮西坠。
梧桐树
作者：范受益
朝代：明
体裁：曲

旦：养你二十年。谁把你相轻贱。今日把身体伤残。怎不教娘怨。毁伤身己。使娘痛难言。一点血流。使娘一点泪涟。不将手指刺破在人前告。怎能勾骨肉团圆一处欢。天怜念。恁娘留恋。儿莫留连。
梧桐树
作者：范受益
朝代：明
体裁：曲

旦：怕他栖身在店肆间。怕他寄迹在谁门馆。怕他酒肆茶坊。寺院和宫观我那儿。。你逢人下礼。先访问周维翰。说道边配邕州身幸免。说临别妻子方怀孕。说离了家乡二十年。终须见。只愁你囊无挑药。那取盘缠。
梨花儿
作者：范受益
朝代：明
体裁：曲

净上：周羽杀人搆祸胎。违条犯法临边界。他妻羁管方正家嗏。。烧埋银少吾当贷。
步步娇
作者：范受益
朝代：明
体裁：曲

满头风雪归来晚。羞睹妻儿面。身寒步不前。雪惨天昏。路迷不见跌介：什么东西。把我绊这一跌。。又道天上与人间。第一要行方便。
步步娇
作者：范受益
朝代：明
体裁：曲

莫不是寄迹在谁门下。莫不是友朋们相攀话他平日不肯多言。。莫不是醉倒么他从来不会饮酒。。莫不是与人相争。有些牵挂他也不是生事的。这早晚我也不该在此久站。。我是个妇人家。只合闭门在家中坐。
武林花
作者：范受益
朝代：明
体裁：曲

是否吉凶尚未明。都拘系到公厅。
水底鱼儿
作者：范受益
朝代：明
体裁：曲

外上：五马临州。自誇贤太守。郡人都道龚黄难抗手。词清讼简。陶情诗与酒。帘垂清昼。唐民得自由。
水底鱼儿
作者：范受益
朝代：明
体裁：曲

旦：抱屈衔冤。投词来马前。望停鞭凳。听取奴诉言。外：衙门里来。旦：怕衙门上下都来相隐瞒。吏人作弊。不能勾到案前。
水底鱼儿
作者：范受益
朝代：明
体裁：曲

末上：开设茶坊。声名满四方。煎茶得法。非咱胡调谎。官员来往。招接日夜忙。卢仝陆羽。也来此处尝。也来此处尝。
水红花
作者：范受益
朝代：明
体裁：曲

生：周羽屈受这灾危。拚残躯便做他乡之鬼。可怜贤达我荆妻。便做有男儿也难存济。遥望乡关何处。真好伤悲。休得要苦相催也啰。
水红花
作者：范受益
朝代：明
体裁：曲

生：家乡回首暮云低。泪空垂愁肠千缕。末：雍州若干路。你这等样走。几时得到。生：非干违慢步行迟。体单衣。腹中饥馁。未：死囚。腹中饥馁。买些点心与你吃不成。还不快走。生：哀告大哥怜见。望赐与慈悲。略略的款行迟也啰。
江儿水
作者：范受益
朝代：明
体裁：曲

小生：爹陷他乡外。娘亲受苦哉。只因张敏厮禁害。生：张敏无状。你母亲立志何如。小生：要保全孩儿甘宁耐。生：怎么绝得那冤家之念。小生：把花容割破。方得他心改。生：割破了面皮。好苦恼。曾教你读书么。小生：教子读书登第。生：你登第了。谢天地。小生：弃职寻亲。万里特来南海。
江儿水
作者：范受益
朝代：明
体裁：曲

生：忆昔当年别。方才在母怀。如今已有二十载。儿今成人身长大。但你爹娘两下愁无奈。我幸遇恩人相待。想你娘亲。必受十分狼狈。
沉醉东风
作者：范受益
朝代：明
体裁：曲

谁想被官司妄拿。全不审事情真假。外：可有知见么。旦：若论杀人。知见并没一个我丈夫呵。。况兼冻馁。终日受波查。外：又无知见。又无凶具。怎么就问得死罪。旦：被逼勒。只得把虚词招写。外：一个死罪不是当耍。怎么就招了。旦：威灵势加。受不过他万千拷打。怎不低头。在他檐下。
清江引
作者：范受益
朝代：明
体裁：曲

严父在府。谢你周全不小。粉骨碎身恩难报。不因渔父引。怎得见波涛。合：寻亲见了。骨肉团圆欢笑。
清江引
作者：范受益
朝代：明
体裁：曲

外：令尊在此留诗稿。离寒家不久休焦燥。你弃官寻父亲。怜伊受劬劳合前。
滚
作者：范受益
朝代：明
体裁：曲

小生：听说痛言。听说痛言。使儿心碎。二十载。娘受苦。儿不闻。逆天罪大恨张敏不仁。恨张敏不仁。把我爹娘谋计。这奸贼誓不同天。难容在世。拚弃了官。拚弃了官。纵杀他。只准复雠罪。旦：孩儿。杀了人要做囚犯。小生：宁做重囚宁做重囚。不杀他被人笑好羞耻。旦：休得差池。休得差池。爹陷他乡里。不去寻亲。在此閒争甚的。小生：母亲。孩儿此事。必定要报仇。旦：若去报仇。若去报仇。必落囚牢里。儿遭罪。娘思忆。爹不归。一家里都荒废。小生：不审爹行。不审爹行。灾祸如何脱离。目今流落何方。还是甚处旦：解人张文说。押解你爹爹去时。。神祠里。感梦相怜。放他脱离。小生：要寻父亲。到那里去寻。旦：你若去寻亲。若去寻亲。只在鄂州界里寻端的。目今便作行计。又添我别离泪垂。
满庭芳
作者：范受益
朝代：明
体裁：曲

末上：文墨周生。糟糠郭氏。家道萧然。因官差役。无钱使用。遣妻张郎告债。张郎见色。将实契虚填。信仆奸谋。杀人性命。屈把周生陷极边。单身妇。因财被逼。此际实堪怜。节妇贞坚。遗腹孩儿要保全。刚刀立志。毁伤花面。诗书教子。喜中青钱。弃官寻父。旅馆相逢话昔年。归来日。冤仇已报。夫妻子母再团圆。
滴溜子
作者：范受益
朝代：明
体裁：曲

生：思量起。思量起。欲寄纸书。只怕人去后。书去后。漏泄此机。末：且在他乡居住。生：我的妻呵。末：休得要想妻思故里。路上閒言閒语尽除。
狮子序
作者：范受益
朝代：明
体裁：曲

小生：他顽劣。娘怎知。况终朝他饱食暖衣。不似我守着几瓮黄齑。又怪我杨修捷对。班马勤读。琢磨不就。反生疾忌。他骂我穷酸寒贱。管封侯万里。索甚毛锥。
狮子序
作者：范受益
朝代：明
体裁：曲

旦：家贫窘。难度时。况娘身力薄势卑。只愁我旦夕丧在沟渠。小生：连母亲也不护孩儿了。旦：非是娘不护。也有怜儿意。争奈我家不如。力不如。势不如。与他们争不得閒气。小生：学堂中朋友都是向他的。旦：正是世情看冷暖。人面逐高低。
玉交枝
作者：范受益
朝代：明
体裁：曲

正遇天寒雪下。我儿夫远出到家。外：他回来什么时候了。旦：归来路黑无灯火。外：既无灯火。怎么晓得有人在门首旦：其时被绊了一跌。。觉一物倒卧当途起初呵。。只道是谪仙醉眠芳草坡其时丈夫叫小妇人将灯来照。。却原来是霸王自刎乌江渡。外：既是个尸首。后来怎么了。旦：急扶抬登时散也。外：这就移尸了。旦怎知他指鹿作马。
玉交枝
作者：范受益
朝代：明
体裁：曲

这般腌臜寒贱我周羽没得吃的。不济事。似你有得吃的。又吐在身上。也不济事。。又未知发迹甚年这等不成才的。不要管他。我自开门进去罢。又一件。。若还冻死在门儿畔虽然不偿他的命。。少不得做个干犯。不免叫娘子掌灯出来。与他些热汤水吃。救他一命。却不是好。娘子开门。旦执灯上：日暮空山远。天寒白日贫。柴门闻犬吠。风雪夜归人。官人你回来了。怎么出去这一日。生：娘子。我有一把米在此。你且收了。旦：你为何两手都是鲜血生：不好了。将灯来看。我只道是吃酒醉的。原来是杀死的。怎么好。。雪天家里没半钱。闪得人云阳市上遭刑宪。送周羽一番儿不能勾见天。天见周羽不相怜。
玉胞肚
作者：范受益
朝代：明
体裁：曲

丑：不须推故。命缘乖相逢此途。非干是我们相逼。只怕你挨推不过。免教刀下丧儿夫。纳几锭烧埋银值甚么。
玉胞肚
作者：范受益
朝代：明
体裁：曲

周羽听取。且宽心不须痛悲。他年后定享荣贵。终有日光耀门闾。汝妻必产贵孩儿。这段冤雠必报取。
玉胞肚
作者：范受益
朝代：明
体裁：曲

堪怜周羽。是河南本郡附儒。论杀人果非其罪。是张敏使宋清杀的。休教打死在边隅。这段冤雠必报取。
玉胞肚
作者：范受益
朝代：明
体裁：曲

奴是荆钗裙布。受饥寒朝不保暮。况儿夫远配边隅。尚没有半分资助。要徵烧埋银怎支吾奴家与丈夫就死了。。谁与烧埋夫共妇。
玉胞肚
作者：范受益
朝代：明
体裁：曲

词非虚诈。外：若虚诈怎么说。旦：若虚时。怎敢到府衙。外：这妇人倒也会说话。旦：这的是痛苦真情。使不得俐齿伶牙岂不闻贱人寇薪。飞霜激于燕地。庶女告天。振风袭于齐唐。。东海出孝妇。旱三年天无雨堕。怎做得蒲丞相错断了贼波查。外：这诉状我这里不准旦：若不准妇人诉状呵。。怎教我夫做曹伯明。屈死在天涯。
玩仙灯
作者：范受益
朝代：明
体裁：曲

兀坐书斋。有谁人来就学。
玩仙灯
作者：范受益
朝代：明
体裁：曲

听唤周羽名。想是天怜悯。
琐寒窗
作者：范受益
朝代：明
体裁：曲

写休书休得蹉跎。自向空门冷淡过。净：享荣华。受富贵。倒不好。出什么家。和尚不是好的。老旦：非甘冷淡。厌你繁华。只怕乾坤造恶。不容伊做。一朝里相算结果。只怕周秀才一样受波查。我做他的媳妇如何。
生姜芽
作者：范受益
朝代：明
体裁：曲

他娘亲特地来。惮勤劳。从今学业须精造。听娘道。休要顽。休要搅。一时非礼相干冒。从今有过须当教。合：只愿他日上青霄。功名皆赖天公造。
生姜芽
作者：范受益
朝代：明
体裁：曲

旦小生：从今望琢磨。谢甄陶。自怜无可为师报。真堪笑。得进身。别图报。封亲显祖添荣耀。一时纹变南山豹合前。
画眉序
作者：范受益
朝代：明
体裁：曲

末：怜伊受禁持。免在他乡作怨鬼。把行枷锁杻尽皆脱离周兄。。逢大赦才可回来。免把我一身连累合前。
画眉序
作者：范受益
朝代：明
体裁：曲

谢慈悲。救我残生放周羽大哥。。胜造浮屠七级。再生功德。我如今未卜生还。便死后不忘你恩义。合：悄似禽鸟脱笼去。直飞到九霄云里。
疏影
作者：范受益
朝代：明
体裁：曲

旦上：愁云障海头。月冷空闺里。生离死别。两处伤悲。梦里人归。应嫌是沙场鬼。空留遗腹读诗书。愿取儒风不坠。
白捣练
作者：范受益
朝代：明
体裁：曲

丑：我待说将来。又道相逼。也非干过分取索周先生。。若有钱来买放。何必怨嗟。何必疑惑。生旦：受饥寒。甘岑寂。要钱时那取贯百丑：有甚么钗梳也罢。。又没钗梳解当。谁行告求。谁跟底寻觅。末：听他言。不明白。丑：没钱时须当借易。目下文书紧急。官司限期。莫误时刻。生旦：形单影只。凄凉已极。谁知道遭着官差。把夫妇散折。
皂罗袍
作者：范受益
朝代：明
体裁：曲

财帛非同容易。请君家收取。不必疑猜。必须牢记在心怀。中途打死。却与民除害。末：不须多嘱。料然事谐。一言已定。再无变改净：方才所说的。。佳音到日。一一当酬拜。
破阵子
作者：范受益
朝代：明
体裁：曲

旦上：几载离夫别子。终朝少喜多忧。为怕愁来眉不扫。却被愁来白了头。凝眸两泪流。
称人心
作者：范受益
朝代：明
体裁：曲

玉堂金马无心恋。一经教子相传。
称人心
作者：范受益
朝代：明
体裁：曲

生上：彤云叆叇。茅屋顿成银界。凄凉寥落。更兼冻馁。对梅花间竹。不堪憔悴。柴门半掩。有谁访戴。
簇御林
作者：范受益
朝代：明
体裁：曲

外：听言语。真可悲。果是知书本分儒。可怜流落无依倚。不如寄迹吾家里。合：好伤悲。相逢到此。不由不泪如珠。
簇御林
作者：范受益
朝代：明
体裁：曲

生：蒙收录。感大德。自愧无能难塞责。犹如失垒燕孤飞。向画堂深处雕梁语合前。
紫苏丸
作者：范受益
朝代：明
体裁：曲

小生上：不才愧乏弦歌政。叹垂帘未能安静。做不得河阳桃李万家春。致使闾阎小辈相争竞。
红衫儿
作者：范受益
朝代：明
体裁：曲

旦：莫怪人欺你。自恨家无主。父身亡。娘独自林公子呵。。便打死我的孩儿。有谁来救取。小生：母亲好伤悲。旦：虽只是好伤悲。且宁耐。到书馆中去。攻书休得要懒痴。若得你一举成名那时呵。。谁不来敬你。
红衫儿
作者：范受益
朝代：明
体裁：曲

母亲教孩儿从义学。早被人欺。旦：莫不是林丑驴欺你。小生：被那同窗朋友。搬喋是非。旦：他怎么样欺负你。小生：怎禁他打骂禁持。这冤屈诉谁。旦：怎么不去禀先生知道小生：那先生呵。。怜他是富室之儿。又何曾问取。
红衲袄
作者：范受益
朝代：明
体裁：曲

你下挑生。拆得人夫妇分。下蛊毒。令人做鬼魂。净：院君。他好意来问安。怎么有这许多说老旦：员外。。你道他报将来好消息。我道他毒似砒霜尤更狠。净：你身子有病。且自保重。老旦：我病根源犹未除张千你这狗才。。祸根苗都是恁员外。你要我的病好。也不打紧。。除非是赶出张千去。牢中救出周家也。净：周家与我有甚么相干。老旦正是心病还将心药医。
红衲袄
作者：范受益
朝代：明
体裁：曲

可知道头脑疼。净：不是头疼。敢是发热。老旦：只为你犯法的伤了结发情。净：你敢是受了风寒。老旦：只为贼风邪做出不仁症。净：你敢是受了惊老旦：果然受惊来。。我为你实柸柸担着战惊。净：你有甚么话。可对我说。老旦：逆耳言。不利听。净：讨药与你吃。老旦：苦口药。难济生。净：有病不吃药。怎么得好。老旦：你直待痨鬼缠身也。正是妙药难医冤病深。
绕地游
作者：范受益
朝代：明
体裁：曲

旦上：冤家乱道。心事多奸狡。逼婚姻强来闹炒。宁甘死誓。不同偕老。
绕地游
作者：范受益
朝代：明
体裁：曲

遭陷害。实堪伤。可怜柔弱体。怎生当。末丑：终日为你多劳攘。从来一口水那曾尝。
绣停针
作者：范受益
朝代：明
体裁：曲

丑：寡妇孤儿。员外相怜芹意美。送将来米肉甚周济。可收留在此充饥。旦：你不知他们就里。只指望同谐连理。这些小意我先知。送将来礼物虽周备。还少一件。末：还少甚么。我去就取来。旦只少一纸休书。
绣停针
作者：范受益
朝代：明
体裁：曲

员外传语。休得错写弄璋诗。令男女特来贺喜。旦：贺什么喜。末：贺你掌上明珠。喜今朝弥月之时。聊藉此略表芹意。将来薄礼肉和米。望娘子休怪物轻微。幸笑留勿罪休推。
缕缕金
作者：范受益
朝代：明
体裁：曲

小生上：蒙娘命。去寻亲。奔波涉远水。好艰辛。来到鄂州界。人烟相近。向人前刺血写经文。慇勤问缘因。慇勤问缘因。
缕缕金
作者：范受益
朝代：明
体裁：曲

心悒怏。好艰辛。孤村闻犬吠。风雪夜归人。此间一宿店。投奔好安身。思亲回首望孤云。回首望孤云。
缕缕金
作者：范受益
朝代：明
体裁：曲

生上：家乡远。路途贫。多行十数里。不觉又黄昏。鼓角声悲咽断柴门。此间投一宿。奔前程。途中寂寞暗消魂。寂寞暗消魂。
罗帐里坐
作者：范受益
朝代：明
体裁：曲

从他别后。心事万千。我欲尽写。那取长笺。略略写些大纲。教他放下心宽。欲将两字报平安。等不得封皮泪乾。
罗帐里坐
作者：范受益
朝代：明
体裁：曲

小生：今日儿去。愁怀万千有人问起孩儿。。只说孩儿赴任之官。旦：为何。小生：恐张家贼子又逞凶顽。若还中路稍迟延。只恐孩儿不免。
罗帐里坐
作者：范受益
朝代：明
体裁：曲

小生：儿今拜别。辞娘去远。急忙便走。自觉步履不前。旦：我儿去了。如何又转来。小生：欲言心事。教我珠泪涟涟。旦：有何心事。小生：未审爹爹几时还。谁把我娘亲看管。
罗帐里坐
作者：范受益
朝代：明
体裁：曲

旦：我辛勤惯历。吃尽万千。你若挂心。怎得爹见。与我仔细遍寻。莫惮长远。直须寻见父方还。莫为娘行便转。
莺啼序
作者：范受益
朝代：明
体裁：曲

荆钗裙布。还有甚妖娆张敏。。忍把我一家都坏了。可知道坏唐朝贵妃艳冶。石季伦为绿珠娇巧难描。那毛延寿故画了汉昭君。未为错了。
菊花新
作者：范受益
朝代：明
体裁：曲

小生上：歌谣满道传扬。果然四海名香。黄河水决恁汹茫。那风波怎当。
蛮牌令
作者：范受益
朝代：明
体裁：曲

几度梦还乡。妻子又惊惶。只道我是沙漠鬼。问我魂魄在何方休道梦里回还。便是今日回去。。似这般憔瘦形骸。一逢着故旧妻房。他道我是活骷髅。不是旧日才郎。
蛮牌令
作者：范受益
朝代：明
体裁：曲

遗腹子也生养若是生得个男儿。。如今渐年长。只怕我妻重婚嫁。不教他学文章我好痴。教孩儿学甚文章。。比似我书读五车。那曾上金马玉堂我欲待潜地逃回。又没有盘缠。。少不得乞丐绕街坊。早难道衣锦还乡。